title: Krysoiini S

text: Krysoiini S (CHNNaOS) eli resorsiininkeltainen (englanniksi resorcine yellow) eli tropaeoliini on keltainen elintarvikeväri, jonka tunnus on E 103. Se on atsoväri A06/CI 14270. Sen käyttö on kielletty Euroopan unionissa ja myös muissa maissa elintarvikkeena. Ainetta eristetään alkannasta ("Alcanna tinctoria")


title: Frans Rantala

text: Frans Rantala (24. tammikuuta 1876 Tyrvää − 6. marraskuuta 1918 Helsinki) oli tyrvääläinen puutyömies ja Tyrvään punakaartin ylipäällikkö sisällissodan aikana.


title: Frans Rantala

text: Hän oli kotoisin Lousajan kylästä. Rantala teloitutti paikkakunnalta vangitun liikemiehen Akseli Soivion, ja oli mahdollisesti osallisena paikkakunnalla vangittujen valkoisten joukkosurmiin. Hän joutui sodan jälkeen oikeuteen ja tuomittiin valtiorikosoikeudessa kuolemaan. Rantala ammuttiin Suomenlinnan vankileirillä. Akseli Soivion veljen, varatuomari Vilho Soivion kerrotaan henkilökohtaisesti pitäneen huolen Rantalan joutumisesta teloitettavaksi. Rantala oli yksi viimeisistä, jotka ehdittiin ampua ennen kuin valtiorikosoikeuksien langettamien kuolemantuomioiden täytäntöönpano keskeytettiin ja yleinen armahdus lievensi ne elinkautisiksi kuritushuonerangaistuksiksi.


title: Jim Sharman

text: James David "Jim" Sharman (s. 12. maaliskuuta 1945) on australialainen elokuvaohjaaja. Hänet tunnetaan parhaiten "The Rocky Horror Picture Show'sta" (1975) ja sen jatko-osasta, "Shokkihoidosta" (1981).


title: Jim Sharman

text: Sydneyssä syntynyt Sharman valmistui National Institute of Dramatic Artista.


title: Jan Tuckman

text: Jan Tuckman tai Tuckmann (k. huhtikuussa 1918 Punkalaidun) oli virolainen puna-armeijaan liittynyt matruusi ja punaisten Tyrvään rintaman "ylipäällikkö" Suomen sisällissodan aikana vuonna 1918. Alkuaan hän oli ilmeisesti kuulunut Poriin sijoitettuun venäläiseen joukko-osastoon. Sisällissodan alussa hän teloitutti 11 Pietniemen Vanhastakartanosta vangittua valkokaartilaista Porin Lyseon pihassa niin sanotussa Porin lyseon joukkomurhassa. Hänen lähin toverinsa oli Väinö Koivisto, jonka kanssa hän muodosti rintamaesikunnan Tyrvääseen. Tuckman kaatui rintamalla Punkalaitumella lähdettyään tiedustelemaan valkoisten asemia. Hänet ampuivat valkoisten polkupyörillä liikkuneet tiedustelijat Eino Jokioinen ja Kalle Liuhala. Punaiset hautasivat Tuckmanin juhlamenoin Hämeenlinnaan kaupunginpuistoon. Ilmeisesti hänet siirrettiin sittemmin johonkin punaisten joukkohautaan.


title: Christopher Biggins

text: Christopher Biggins (s. 16. joulukuuta 1948) on brittiläinen näyttelijä ja televisiojuontaja. Hän esiintyi Neron roolissa BBC:n sarjassa "Minä, Claudius" (1976) ja ilkeän pastori Osbourne Whitworthin roolissa toisessa BBC:n 1970-luvun sarjassa "Poldark" (1977).


title: Christopher Biggins

text: Biggins on lisäksi nähty muun muassa "The Rocky Horror Picture Show'ssa" (1975). Hän selviytyi vuonna 2007 voittajaksi maansa "Pelastakaa julkut" -tosi-TV-ohjelmassa.


The European Photovoltaic Industry Association (EPIA) on Euroopan aurinkokennoteollisuutta edustava yhdistys. Yhdistyksessä on yli 150 jäsentä, jäsenistön tuotannon kattaessa aurinkosähkön koko valmistusketjun silikaattivalmistuksesta järjestelmätoimituksiin. Yhdistys edustaa 95 % Euroopan ja 80 % koko maailman aurinkokennojen valmistajista. yhdistyksen tarkoituksena on kannustaa aurinkosähkön tuotantoa kansallisella, eurooppalaisella ja maailmanlaajuisella tasolla, ja auttaa yhdistyksen jäseniä kehittämään liiketoimintaansa sekä EU:n sisäisillä, että globaaleilla markkinoilla. Yhdistyksen toimitilat sijaitsevat Brysselissä..


title: European Photovoltaic Industry Association

text: EPIAn lähivuosien markkinatavoite on tuottaa Euroopassa 7 miljoonalle asukkaalle sähkö aurinkosähkönä vuoteen 2010 mennessä. Vuonna 2007 sähköä tuotettiin 1,5 miljoonalle kotitaloudelle. Markkinaosuuksiin verrattaessa tämä tarkoittaisi Euroopassa 3,6 GW tuotantoa ja maailmanlaajuisesti yhteensä 7 GW tuotantoa. Vuonna 2007 maailman aurinkokennokapasiteetti oli yli 9 GW.EPIA ennustaa, että aurinkokennojen sähköntuotanto on kulutuksen huipputunteina taloudellisesti kilpailukykyistä muiden sähköntuotantotapojen kanssa Etelä-Euroopassa vuonna 2015 ja muualla Euroopassa vuonna 2020. Järjestön mukaan tuotannon kaksinkertaistaminen laskee tuotantokustannuksia 20 prosenttia.


text: EPIAn ajaa tukijärjestelmien uudistamista niin, että uudistuvan energiantuotannon saama tuki kanavoitaisiin kokonaan syöttötariffien kautta. Järejstö pitää tukea tarpeellisena uuden tekniikan käyttöönoton nopeuttamiseksi. EPIAn mukaan esimerkiksi Saksan aurinkokennojen syöttötariffijärjestelmä on yksinkertainen ja toimiva, ja se on lisännyt Saksassa sekä aurinkokennojen käyttöä, että tuotantoa. EPIAn mukaan syöttötarifffi ei kuitenkaan automaattisesti johda hyvään tulokseen, vaan se on suunniteltava huolella. Tuen tulee olla riittävää rohkaistaakseen sijoittajia investointeihin, mutta sen tulee toisaalta olla yleisesti hyväksyttävällä tasolla.


text: EPIA on jäsenenä seuraavissa yhdistyksissä:


title: Ian Ogilvy

text: Ian Raymond Ogilvy (s. 30. syyskuuta 1943) on brittiläinen näyttelijä. Hänet muistetaan muiden muassa televisiosarjoista "Return of the Saint" (1978–1979) ja "Minä, Claudius" (1976). Hänellä oli myös merkittävä rooli kauhuelokuvassa "Noidantappajat" (1968).


title: Ian Ogilvy

text: Ogilvy on myös kirjailija, joka tunnetaan varsinkin lapsille suunnatuista romaaneista.


title: Outerspace

text: Planetary sekä Crypt The Warchild yhdessä Jedi Mind Tricks yhtyeen kokoonpanosta tutun Vinnie Pazin kanssa pistivät kasaan Outerspace nimisen underground hip hop yhtyeen. Yhdessä Vinnien kanssa ""Jedi Mind Tricks presents: Outerspace"" julkaistu debyytti albumi ilmestyi 2004. Sen jälkeen Crypt The Warchild sekä Planetary ovat julkaisseet kaksi pitkä soittoa: ""Blood And Ashes"" sekä ""Blood Brothers"". Outerspacen jäsenet tunnetaan myös Itä-Rannikon UG-porukan Army Of The Pharaohsin riveistä. He ovat tehneet yhteistyötä muun muoassa Reef The Lost Cauzen sekä King Syzen kanssa, jotka myös ovat AOTP:n jäseniä


title: Outerspace

text: Outerspace on tehnyt yhteistyötä myös suomalaistuottaja Juan Muteniacin kanssa.


title: Tuulivoima Ruotsissa

text: Tuulivoima Ruotsissa kertoo tuulivoimalla aikaan saadun sähkön tuotannosta ja suhteesta maan energiapolitiikkaan. Ruotsi tuotti vuonna 2015 nettosähköstä 10,2 % tuulivoimalla. Vuoden 2016 lopussa Ruotsissa oli tuulivoimaa 6422 MW. Ruotsin Vindkraft Föreningen mukaan vuonna 2016 tuulivoiman lisäys oli 605 MW, mikä vastaa 10% kapasiteetin lisäystä.


title: Tuulivoima Ruotsissa

text: Ruotsin tuulivoimakapasiteetti oli vuoden 2009 lopussa 1 560 MW Ruotsi on asettanut tavoitteeksi kymmenkertaistaa tuulisähkön tuotannon vuoteen 2015 mennessä. Vattenfall avasi 3. kesäkuuta 2008 voimalan Lillgrundin voimalan, joka on avaushetkellä yhtiön mukaan maailman kolmanneksi suurin merituulivoimala. Puistossa on 48 turbiinia, jotka tuottavat 330 GWh vuodessa 110 MW:n kapasiteetilla.


title: Tuulivoima Ruotsissa

text: Vuonna 2008 Ruotsin energiavirasto esitti 1 500 km 423 alueella ja 20 läänissä soveltuviksi tuulivoimatuotantoon. Alueiden täysimittainen käyttö vastaisi 20 TWh vuosituotantoa. EWEA ennustaa, että Ruotsi tuottaa tuulivoimalla sähköä 25-29 TWh kapasiteetilla 9 -11 GW vuonna 2020.


title: Tuulivoima Ruotsissa

text: Eniten tuulivoimasähköä Ruotsissa tuotetaan Skånessa, 263 MW vuonna 2007. Skånen jälkeen maakunnallisesti eniten tuotantoa löytyy Länsi-Götanmaalta (151 MW) ja Gotlannista (87 MW). Kunnista suurin energiamäärä saatiin Malmön alueella: 112 MW.


title: Tuulivoima Ruotsissa

text: Vuoteen 2015 mennessä Ruotsin tavoite on tuottaa vuoteen 2015 mennessä 10 TWh tuulivoimaa vuosittain. Vuoden 2007 lopussa energiaviranomaiset tekivät ehdotuksen ja toimintasuunnitelman tuulivoiman lisäämiseksi Ruotsissa vuoteen 2020. Sen mukainen tavoite on 30 TWh tuulivoimaa 2020: 20 TWh maalla ja 10 TWh merellä. Ehdotuksen mukaan tuuliturbiinien määrä lisääntyisi nykyisistä 900:sta 3000-6000 kappaleeseen tehosta riippuen. Koska nykyinen lupaprosessi on hidas, lupaprosessia ehdotetaan helpommaksi yhdeltä viranomaiselta. Merituulivoiman kehitys Ruotsissa on energiaviranomaisten mielestä tärkeää kokemuksen ja kansallisen kilpailukyvyn lisäämiseksi. Koska rakentaminen vie aikaa, selvityksen mukaan voimaloiden sijaintipäätöksistä puolet tulisi tehdä vuoteen 2010 mennessä ja loput vuoteen 2012 mennessä.


title: Tuulivoima Ruotsissa

text: EWEA ennustaa Ruotsin tuulivoimakapasiteetiksi 1 665 MW vuonna 2010. Vuonna 2007 tuulivoima vastasi 1,3 % Ruotsin sähkönkulutuksesta. Saksan tuulivoimatiheys vuonna 2007 vastaisi 28 GW tuulivoimaa Ruotsissa.


title: Tuulivoima Ruotsissa

text: Vuonna 2008 Vattenfallin mukaan sen aloittamiin tai harkitsemiin tuulivoimalahankkeisiin sisältyy merellä Lillgrund 0,33 TWh, Trolleboda 0,5 TWh, Taggen 1 TWh ja Kriegers 2,1 TWh (400 000 kotia). Tuulivoimahankkeisiin maalla sisältyy Emmaboda 30 000 kotia, Forsmark 20 000 kotia, Lilla Edet 20 000 kotia.


title: Tuulivoima Ruotsissa

text: Tukholman lääniin kaavaillaan 2008 viiteen paikkaan 150 tuulivoimalaa.


title: Tuulivoima Ruotsissa

text: Paperinvalmistajan SCA:n metsämailla tuotetaan 2–3 vuoden päästä (vuodesta 2008 lukien) 2,8 TWh tuulivoimaa Jämtlannin ja Norrlannin lääneissä. Paperi aiotaan valmistaa 100 % tuulivoimalla (500GWh). SCA ja norjalainen energiayhtiö Statkraft tekivät sopimuksen hankkeesta. Hanke vastaa 2–3 % Ruotsin sähkönkulutuksesta.


title: Tuulivoima Ruotsissa

text: Ruotsalaisyhtiö Universal Wind Offshore rakentaa Kattegatin salmeen maan lounaisrannikolle tuulivoimapuiston, joka tuottaa 3 TWh sähköä vuodessa.


title: Tuulivoima Ruotsissa

text: Piteån Pohjois-Ruotsiin julkaistiin 3/2010 suunnitelma tuulivoimapuistosta, joka tuottaa 8-12 TWh sähköä vuodessa. Se vastaa Ringhalsin kahta ydinreaktoria. Hinta-arvio on 4-6 mrd. €. Maud Olofssonin Ruotsin tuulivoimatavoite on 10 % sähköstä (6 500-7 500 MW) vuoteen 2020 mennessä. EU:ssa tuulisähkön osuudeksi arvio on 17-18 % vuonna 2020.


title: Tuulivoima Ruotsissa

text: Tuulivoiman hinta riippuu tuulisuudesta ja laskentakorosta. Selvityksessä arvioidaan IEA:n (2006) laskelmien avulla tuulennopeudella 6,5 m/s ja 8 % korolla maatuulivoiman investointihinnaksi 60 äyriä/kWh ja merituulivoiman hinnaksi 70-100 äyriä/kWh. Ylläpitohinnan arvio on 10 äyriä per kWh. Toiminta-ajaksi arvioitiin 2 000-3 000 täystehotuntia maalla/vuosi ja 3000-4000 täystehotuntia merellä/vuosi. Tuulivoima hinta on noussut 25 % muutamassa vuodessa kasvaneen kysynnän ja raudan hinnan nousun vuoksi. Aiemmin tuulivoiman hinta on laskenut 10 % kapasiteetin kaksinkertaistuttua. Selvitys arvioi ettei tuulivoiman hinnan lasku vuoteen 2020 mennessä ole lainkaan varmaa, koska EU:n uusiutuvan energian tavoite lisää entisestään tuulivoiman kysyntää.


title: Wii Fit

text: Wii Fit on Nintendon julkaisema kuntoiluaiheinen videopeli Wii-pelikonsolille. Pelin mukana tulee "Wii Balance Board" -niminen tasapainolauta. Se mittaa oikeaan ja vasempaan taka- ja etukulmaan kohdistuvaa painetta, ja mittaa näin mm. pelaajan painon ja kallistumisen.


title: Wii Fit

text: Pelin käynnistyessä näkyviin tulee "Wii Fit Plaza". Siinä näkyy pelaajien Mii-hahmot ja heidän painoindeksinsä kehitys. Avattuaan profiilinsa pelaaja voi valita joko "Body Testin" (kehotesti) tai "Trainingin" (harjoittelu). Body Testissä peli mittaa pelaajan tasapainon keskipisteen, painon ja painoindeksin, sekä tekee kaksi satunnaista tasapainotestiä. Näiden perusteella se päättelee pelaajan Wii Fit Agen eli kuntoiän.


title: Wii Fit

text: Training koostuu neljään päätyyppiin jaetuista harjoitteista ja minipeleistä; päätyypit ovat jooga, lihasharjoitteet, aerobiset harjoitteet sekä tasapainoilupelit. Joogassa on erilaisia venytyksiä, joilla harjoitetaan notkeutta, lihaskuntoharjoitteissa harjoituksia eri lihaksille ja staattisia harjoitteita, joilla pyritään vahvaan lihaksistoon, aerobisiset harjoitteet keskittyvät rasvan polttoon ja niissä on mm. lenkkeilyä, tasapainopeleissä taas erilaisia minipelejä, joissa peliä ohjataan vartaloa kallistelemalla. Aerobisissa harjoitteissa ja tasapainopeleissä pelihahmona käytetään profiilin Mii-hahmoa.


title: Wii Fit

text: Pelin mukana tulee mahdollisuus asentaa "Wii Fit Channel," jonka avulla pelaaja voi tehdä Body Testin ja seurata BMI:n, painon, Wii Fit Agen sekä FitCashin kehitystä suoraan Wii Menusta.


title: Tiikerikatka

text: Tiikerikatka ("Gammarus tigrinus") on alun perin Pohjois-Amerikasta lähtöisin oleva äyriäinen, joka tulokaslajina on levinnyt Itämereen ja muualle Eurooppaan ja syrjäyttänyt alkuperäistä lajistoa.


title: Tiikerikatka

text: Tiikerikatka on suurimmillaan vähän yli senttimetrin mittainen ja näin Itämeressä alkuperäisinä eläviä "Gammarus"-suvun leväkatkoja pienempi. Sen kellertävä tai vihertävä ruumis on tyypillisesti tummien poikkijuovien kirjavoima. Tiikerikatka on lähes kaikkiruokainen toisin kuin Itämeren alkuperäiset kasvinsyöjäkatkat ja lisääntyy niitä tehokkaammin, useita kertoja vuodessa.


title: Tiikerikatka

text: Tiikerikatkan alkuperäinen elinalue on Pohjois-Amerikan Atlantin rannikolla. Se ulottuu Floridasta Kanadan Saint Lawrence-joen suistoon. Kotiseudullaan tiikerikatka esiintyy alle 25 promillen suolapitoisuudessa, muttei makeassa vedessä. Laji ilmestyi Britteinsaarille 1930-luvulla ilmeisesti laivojen painolastivesien mukana. Sittemmin 1960-luvulta lähtien se levisi edelleen Saksaan sekä tahallisten että tahattomien ihmistoimien ansiosta. Euroopassa tiikerikatka on menestynyt hyvin myös sisävesissä.


title: Tiikerikatka

text: Vasta 1990-luvulta tiikerikatka on levittäytynyt erittäin nopeasti Itämeren rantavyöhykkeessä ja monin paikoin syrjäyttänyt alkuperäiset katkat. Puolan rannikot se valtasi vuoteen 2002 mennessä ja Länsi-Viron (Saarenmaan) 2004. Venäjällä Suomenlahden perukassa tiikerikatka tavattiin Koivistolta 2005 ja oli levittäytymässä itään 2006.


title: Tiikerikatka

text: Suomessa tiikerikatkaa löydettiin ensi kerran vuonna 2003 Haminasta sekä paikallisesti runsaana Turusta. Vuonna 2007 sen todettiin esiintyvän Helsingin rannoilla paikoin jo muita katkoja yleisempänä.


title: Julie Maddalena

text: Julie Maddalena (oik. Julia Lynn Kliewer, s. 26. kesäkuuta 1963) on yhdysvaltalainen ääninäyttelijä, joka tunnetaan parhaiten dubattuaan Hikaru Shidouta animesarjassa "Taikasoturit".


title: Julie Maddalena

text: Maddalena aloitti uransa aluksi näyttelijänä vuonna 1984 ja esiintyi elokuvissa "Maissilapset" (1984) ja "Tappava himo" (1989), sekä "Vaaran maku" (1989), jossa hän teki ensimmäisen ääniroolinsa. Myöhemmin 1990-luvulla Maddalena siirtyi ääninäyttelemisen pariin ja on vuodesta 1994 tehnyt useita dubbauksia animeen, joista hänen tunnetuin äänirooli on Magic Knight Rayearthissa. Useiden dubbausten ohella Maddalena on tehnyt alkuperäisiäkin äänirooleja "Masked Rideriin", "Duckmaniin", "Power Rangers in Spaceen" ja "Power Rangers Lost Galaxyyn".


title: David Robb

text: David Robb (s. 23. elokuuta 1947) on brittiläinen näyttelijä. Hän on uransa aikana esiintynyt muun muassa BBC:n sarjassa "Minä, Claudius" (1976).


title: David Robb

text: Lontoossa syntynyt Robb kasvoi Edinburghissa, Skotlannissa.


title: M/S Galileusz

text: M/S Galileusz () on Balfer -nimisen yhtiön omistama ro-ro-matkustajarahtilaiva. Se on rakennettu vuonna 1993 Van der Giessen de Nordin telakalla Krimpen aan den IJsselissä, Alankomaissa. "Galileusz" on rekisteröity Kyproksen lipun alle ja sen kotisatama on Limassol. Nykyään aluksella liikennöi puolalainen Unity Line reitillä Trelleborg–Świnoujście.


title: M/S Galileusz

text: Galileuszin sisaraluksia ovat M/S Via Adriatico, M/S Espresso Ravenna, M/S Scandola, M/S Espresso Catania, M/S Lazio ja M/S Puglia.


title: M/S Galileusz

text: 11. heinäkuuta 1992 alus laskettiin vesille. Vuonna 1993 alus luovutettiin Viamare di Navigazione S.p.A:n omistukseen, joka rekisteröi aluksen Italian lipun alle nimellä "Via Tirreno". Luovutuksen jälkeen alus aloitti liikennöinnin linjalla Termini Imerese–Voltri. Vuonna 1996 alus rekisteröitiin Tirrenia di Navigazione S.p.A:n omistukseen. Vuonna 1998 Via Tirreno siirtyi reitille Termini Imerese–Genova. Vuonna 2001 alus siirtyi Adriatica di Navigazione S.p.A:n Genovan ja Palermon väliseen liikenteeseen.


title: M/S Galileusz

text: 27. helmikuuta 2006 puolalainen Euroafrica Shipping Lines osti aluksen. Toukokuussa 2006 alus siirtyi Balferin omistukseen ja Kyproksen lipun alle nimellä "Galileusz". Kotisatamaksi tuli Limassol. 19. kesäkuuta alus meni Szczecinin, Puolaan kunnostettavaksi. 12. marraskuuta alus siirtyi Świnoujścien ja Ruotsin Ystadin väliseen liikenteeseen. Vielä saman kuukauden aikana alus kuitenkin poistettiin liikenteestä korjaustöitä varten aluksen ajettua kolmesti laituriin Ystadissa. 6. joulukuuta alus palasi takaisin liikenteeseen. 5. helmikuuta 2007 alus siirtyi nykyiselle Świnoujście–Trelleborg -reitilleen. 26. lokakuuta 2007 alus ajoi Trelleborgissa ruotsalaisen autolautan M/S Nils Dacken kylkeen.


title: John Castle

text: John Castle (s. 14. tammikuuta 1940) on brittiläinen näyttelijä. Hän on esiintynyt esimerkiksi televisiosarjassa "Minä, Claudius" (1976) ja elokuvassa "Leijona talvella" (1968).


title: John Castle

text: Castle opiskeli Royal Academy of Dramatic Artissa.


title: CT2

text: CT2 on langattomien puhelimien standardi, joka oli käytössä 1990-luvun alkuvuosina. Suomessa järjestelmää markkinoitiin nimellä Pointer. Verkon asiakkailla oli CT2-standardin mukainen taskupuhelin, joilla pystyi ottamaan puheluita järjestelmän tukiasemien läheisyydessä.


title: CT2

text: CT2 oli käytössä useissa maissa kuten Britanniassa, Ranskassa ja Suomessa. Britanniassa avattiin Ferranti Phonezone -järjestelmä vuonna 1989. Huomattavasti laajempi Rabbit-verkko oli käytössä vuosina 1992–1993. Ranskassa ollut Bipop-verkko oli käytössä vuosina 1991–1995. Euroopan ulkopuolella järjestelmä oli laajasti käytössä Hongkongissa kolmen operaattorin verkossa kunnes niiden toimilupa päättyi vuonna 1996.


title: CT2

text: Järjestelmän etuina oli muita matkapuhelinverkkoja edullisemmat puheluhinnat ja mahdollisuus käyttää samaa puhelinta kotona langattomasti. Toisaalta sillä pystyi ainoastaan soittamaan, ei vastaanottamaan puheluita. Lankapuhelinliittymään liitetyn kotitukiaseman kautta myös puhelujen vastaanotto oli mahdollista, tämän käyttökelpoisuutta rajoitti kuitenkin 100 metrin toimintasäde.


title: CT2

text: Nykyään kaupallisia CT2-verkkoja ei ole maailmassa käytössä yhtään, mutta puhelimia voi käyttää kotona langattomana puhelimena omaan tukiasemaan liitettynä.


title: Nathaniel Woodard

text: Nathaniel Woodard (21. maaliskuuta 1811 – 25. huhtikuuta 1891) oli Englannin kirkon pappi. Hänen katsomuksensa oli anglokatolinen.


title: Nathaniel Woodard

text: Woodard syntyi Essexissä ja sai vihkimyksensä vuonna 1842. Hänet muistetaan tänä päivänä useista oppilaitoksista, jotka hän Britanniassa perusti.


title: Barry Bostwick

text: Barry Knapp Bostwick (s. 24. helmikuuta 1945) on yhdysvaltalainen näyttelijä.


title: Barry Bostwick

text: Bostwick muistetaan varsinkin roolista elokuvassa "The Rocky Horror Picture Show" (1975). Lisäksi hän on esiintynyt muun muassa televisiosarjassa "Spin City" (1996–2002). Hän on voittanut Golden Globen ja Tony-palkinnon.


title: Barry Bostwick

text: Bostwick syntyi Kaliforniassa yhtenä vanhempiensa kahdesta lapsesta; hänen veljensä kuoli auto-onnettomuudessa vuonna 1973.


title: Heikki Saaristo

text: Heikki Saaristo (s. 9. helmikuuta 1983) on suomalainen entinen koripalloilija. Saaristo on pituudeltaan 190 cm. Hänen piste-ennätyksensä Korisliigassa on 22, jonka hän teki 12. maaliskuuta 2010 Namika Lahtea vastaan. Hänen isänsä on entinen pääsarjatason koripalloilija Erkki Saaristo.


title: Heikki Saaristo

text: UU-Korihait nosti Saariston miesten SM-Koriksessa pelaavaan edustusjoukkueeseen kaudella 2000–01, jolloin hän pelasi joukkueessa 7 ottelua 1,0 pisteen keskiarvolla. Kaudella 2001–02 Saaristo teki Korihaissa pisteitä 0,2 keskiarvolla pelaamassaan 32 ottelussa. Korihaiden pudottua SM-Koriksesta I-divisioonaan kaudeksi 2002–03, Saaristo sai joukkueessaan enemmän vastuuta ja hän teki kauden aikana keskimäärin 9,0 pistettä ottelua kohti. Yhden divisioonakauden jälkeen Korihait nousi takaisin SM-Korikseen ja Saaristo jatkoi uraansa Korihaissa. Kaudet 2003–04 ja 2004–05 hän pelasi Korihaissa 3,2 ja 1,0 pisteen keskiarvolla.


title: Heikki Saaristo

text: Kaudeksi 2005–06 Saaristo siirtyi omasta aloitteestaan miesten I-divisioonaa pelaavaan Kauhajoen Karhuun. Kaudet 2005–06 ja 2006–07 Saaristo pelasi Karhussa I-divisioonaa 11,7 ja 8,6 pisteen keskiarvoilla. Karhu nousi Korisliigaan kaudeksi 2007–08 ja Saaristo teki vuoden jatkosopimuksen nousijajoukkueeseen. Saaristo oli kauden aikana joukkueensa paras kotimainen pistemies 8,6 pisteen keskiarvolla. Karhu putosi kauden päätteksi kuitenkin takaisin I-divisioonaan ja Saaristo siirtyi kaudeksi 2008–09 takaisin kasvattajaseuraansa UU-Korihaihin.


title: Punainen 2G

text: Punainen 2G eli atsogeraniini on atsoväri (E 128) ja se muuntuu elimistössä pääasiassa aniliiniksi. Punainen 2G saattaa aiheuttaa hyperaktiivisuutta, ihottumaa ja anemiaa. Se voi aiheuttaa myös geenivaurioita ja olla karsinogeeninen. Sitä on saanut käyttää Euroopan unionissa vähintään 6 % viljaa sisältävissä aamiaismakkaroissa ja vähintään 4 % kasvis- ja/tai viljatuotteita sisältävien hampurilaispihvien värjäämiseen enintään 20 mg/kg.


title: Punainen 2G

text: Suomessa väriä ei ole saanut myydä suoraan kuluttajalle. Punaisen 2G:n käyttö elintarvikkeissa kiellettiin Euroopan yhteisön 28. heinäkuuta 2007 voimaan tulleella asetuksella.


title: Punainen 2G

text: Sitä on käytetty myös mustevärinä sekä paperin värjäämiseen.


title: Mikko Saarinen

text: Mikko Saarinen (19. heinäkuuta 1970 Tampere – 1. joulukuuta 2017) oli suomalainen jääkiekkovalmentaja. Viimeksi hän toimi Pelicansin liigajoukkueen apuvalmentajana kausilla 2014–2015 ja 2015–2016.


title: Mikko Saarinen

text: Kaudella 2012–2013 hän toimi Bluesin päävalmentajana jääkiekon SM-liigassa. Aikaisemmin hän toimi Tapparan päävalmentajana vuosina 2008–2010 sekä väliaikaisena päävalmentajana vuonna 2005. Hän oli Tapparan apuvalmentajana vuosina 2003–2008, ja meriittilistaan kuuluu myös A-nuorten Suomen mestaruus vuodelta 2001.


title: Mikko Saarinen

text: Helmikuussa 2009 Saarinen sairastui sappitiehytsyöpään, ja joutui jäämään sairauslomalle loppukauden ajaksi. Saarinen onnistui voittamaan sairauden ja palasi Tapparan valmentajaksi kesällä. Saarinen valmensi vielä seuraavan kauden, ennen kuin erosi valmennustehtävistä. Kauden 2010–2011 Saarinen toimi Mestis-joukkue LeKi:n konsulttina ja tämän jälkeen kaksi vuotta Espoon Bluesin apuvalmentajana. 14. helmikuuta 2013 lähtien kauden loppuun hän toimi potkut saaneen Lauri Marjamäen sijaisena Bluesin päävalmentajana.


title: Mikko Saarinen

text: Saarinen toimi kaudella 2013–2014 MM-kotikisoihin valmistautuneen Suomen alle 18-vuotiaiden maajoukkueen apuvalmentajana Rauli Uraman alaisuudessa. Suomi sijoittui Lappeenrannan lopputurnauksessa kuudenneksi häviten Ruotsille puolivälierässä.


title: Mikko Saarinen

text: Viimeisessä valmennustehtävässään kausilla 2014–2015 ja 2015–2016 Saarinen toimi Pelicansin liigajoukkueen apuvalmentajana. Jälkimmäisestä kaudesta hän oli osan sairauslomalla, mutta palasi vielä pudotuspeleihin katsomovalmentajana.


title: Mikko Saarinen

text: Saarinen menehtyi 47-vuotiaana pitkäaikaisen sairauden uuvuttamana. Saarisen kuolinuutisen tultua julki 5. joulukuuta 2017 hänen aiemmin valmentamansa Tappara ja Pelicans kohtasivat samana iltana runkosarjaottelussa. Molemmat joukkueet pelasivat surunauhoissa, ja ennen ottelua pidettiin hiljainen hetki Saarisen muistolle.


title: Mantovan perimyssota (1613–1617)

text: Mantovan perimyssota tai ensimmäinen Mantovan sota käytiin vuosina 1613–1617 Pohjois-Italiassa Mantovan herttuakunnan (tukenaan Espanja ja Itävalta) ja Montferraton herttuakunnan (tukenaan Savoiji ja Ranska) välillä.


title: Mantovan perimyssota (1613–1617)

text: Mantova oli pyhän saksalais-roomalaisen keisarikunnan herttuakunta, joka sijaitsi Lombardian ja Venetsian välissä Pohjois-Italiassa. Helmikuussa 1612 Mantovan herttua Vincenzo I kuoli, ja häntä seurasi herttuaksi hänen poikansa Frans IV, joka kuitenkin kuoli jo saman vuoden joulukuussa. Fransilla ei ollut miespuolista jälkikasvua, ainoastaan 3-vuotias tytär. Mantovan herttuakunnan saattoi periä vain miespuoliset perilliset, joten se siirtyi Fransin veljelle, kardinaali Ferdinandille.


title: Mantovan perimyssota (1613–1617)

text: Mantovan herttuat olivat hallinneet Montferraton herttuakuntaa vuodesta 1536 lähtien. Montferrato sijaitsi erillään Mantovasta Lombardian ja Savoijin välissä. Sillä ei ollut samanlaista rajoitusta perimysjärjestyksessä kuin Mantovalla, ja sen saattoi periä myös naispuolinen jälkeläinen. Tämän vuoksi Montferraton herttuakuntaa vaati Fransin tyttärelle Marialle tämän äiti Margherita Savoiji. Vaatimusta tuki Savoijin herttua Kaarle Emanuel I, Margheritan isä. Mantovan uusi herttua Ferdinand taas kääntyi Itävallan Habsburgien puoleen saadakseen tukea vaatimukselleen Montferraton suhteen. Habsburgien avusta huolimatta Ferdinandin ei onnistunut vallata Montferratoa kesään 1615 mennessä, jolloin ranskalaisten diplomaattien välityksellä solmittiin tulitauko osapuolten välille.


title: Mantovan perimyssota (1613–1617)

text: Uskok-sota puhkesi joulukuussa 1615 Venetsian ja Itävallan välille. Venetsia etsi liittolaisia Sisä-Itävallan arkkiherttua Ferdinandia vastaan muualta Euroopasta, kun taas itävaltalaiset luottivat Espanjan apuun.


title: Mantovan perimyssota (1613–1617)

text: Vuonna 1616 sekä Ranska, että Venetsia, lupasivat tukea Savoijin herttua Kaarle Emanuelia, jos tämä päättäisi hyökätä Montferratoon uudestaan ja sitoisi siten espanjalaisten joukkoja. Savoijin herttua värväsi joukkoja laajalti, ja lopulta hänen armeijaansa kuului 4 000 saksalaista protestanttia kreivi Ernst von Mansfeldin johdossa ja noin 10 000 vapaaehtoista Ranskasta. Espanjan hallitseman Lombardian kuvernööri piti kuitenkin puolensa armeijan hyökkäystä vastaan, kunnes paavi Paavali V:n välityksellä solmittiin rauha lokakuussa 1617. Venetsian suunnitelma onnistui, sillä Mantovan sodan syttyminen uudelleen esti arkkiherttua Ferdinandia saamasta espanjalaisapua Milanosta. Uskok-sota päättyi vuonna 1618.


title: Mantovan perimyssota (1613–1617)

text: Montferraton herttuakunnan kohtaloa puitiin uudestaan vuosina 1628–31 käydyssä Mantovan perimyssodassa, kun Mantovan herttua Ferdinand kuoli 1626 ja häntä seurannut veljensä Vincenzo II vuonna 1627, kumpainenkin ilman laillisia jälkeläisiä.


title: Yoshiko Kuga

text: Yoshiko Kuga (; s. 21. tammikuuta 1931) on japanilainen näyttelijä. Hän on esiintynyt useissa nimekkäissä elokuvissa, kuten Akira Kurosawan "Idiootissa" (1951).


title: Yoshiko Kuga

text: Kuga syntyi Tokiossa. Hän oli naimisissa näyttelijä Akihiko Hiratan kanssa tämän kuolemaan vuonna 1984.


title: Yoshiko Kuga

text: Kuga on voittanut uransa aikana useita palkintoja, kuten Blue Ribbonin.


title: Masayuki Mori

text: Masayuki Mori (; 13. tammikuuta 1911, Sapporo – 7. lokakuuta 1973) oli japanilainen näyttelijä. Hän näytteli muiden muassa Akira Kurosawan ja Kenji Mizoguchin elokuvissa; niistä merkittävimpiin kuuluvat Kurosawan "Rashōmon" (1950) ja "Idiootti" (1951) sekä Mizoguchin "Musashino-fujin" (1951) ja "Ugetsu monogatari" (1953). Hänen parhaimpien roolisuoritustensa joukkoon lukeutuu myös huonoihin naisiin lankeavan, älymystöön kuuluvan keski-ikäisen miehen rooli Mikio Narusen ohjaamassa elokuvassa "Ukigumo" (1955).


title: Masayuki Mori

text: Morin isä oli tunnettu kirjailija Arishima Takeo.


title: Stuart Whitman

text: Stuart Maxwell Whitman (s. 1. helmikuuta 1928) on yhdysvaltalainen näyttelijä. Hän esiintyi muiden muassa elokuvissa "Comancheros" (1961), "Atlantin valli murtuu" (1962) ja "Nuo mainiot miehet lentävissä koneissaan" (1965). Television puolella hänet muistetaan varsinkin sarjasta Cimarron Strip (1967–1968).


title: Stuart Whitman

text: San Franciscossa syntynyt Whitman oli nuoruudessaan nyrkkeilijä. Hän voitti Golden Bootin ja oli ehdolla Oscar-palkinnon saajaksi.


title: Stuart Whitman

text: Whitman sai vuonna 1998 tähden Hollywood Walk of Famella.


title: Eprem Mtsire

text: Eprem Mtsire tai Efraim Pieni (, k. noin 1101/1103) oli georgialainen munkki Antiokiasta, teologi ja kreikankielisen patristisen kirjallisuuden kääntäjä.


title: Eprem Mtsire

text: Epremin elämästä ei ole juuri säilynyt tietoja. Hän sai varhain elämässään kattavan hellenistisen koulutuksen, luultavasti Konstantinopolissa, jonne hänen oletettu isänsä Vatše Karitšisdze, georgialainen aatelinen Taosta, oli muuttanut vuonna 1027. Sen jälkeen Epremistä tuli munkki Mustalle vuorelle Antiokian lähelle. Vuorella asui eloisa georgialainen luostariyhteisö, joka koostui noin 70 munkista. Myöhemmin Epremistä tuli Kastalian luostarin igumeni Dafnessa Antiokian ulkopuolella.


title: Eprem Mtsire

text: Epremin hellenofiilinen käännöstekniikka osoittautui perustavanlaatuisen tärkeäksi myöhemmälle georgialaiselle kirjallisuudelle. Hän oli ensimmäinen henkilö, joka teki georgiaksi kirjaimellisia käännöksiä, ja hän tutustutti georgialaiset lukijat kommentaareihin ("scholia") ja sanastoihin. Hänen huomattaviin käännöksiinsä kuuluu Pseudo-Dionysios Areopagitan, Basileios Suuren, Efraim Syyrialaisen ja Johannes Damaskoslaisen teoksia. Epremin alkuperäinen teos "Utsqebaj mizezsa kartvelta moktsevisasa" (, "kertomus georgialaisten kääntymisen syystä") on manifesti Georgian ortodoksisen kirkon autokefalian puolesta, sillä se oli antiokialaisten ja georgialaisten kirkonmiesten kiistan kohteena 1000-luvulla.


title: Alluranpunainen

text: Alluranpunainen, (englanniksi allura red AC) on oranssinpunainen monoatsoväri, jonka E-koodi on E 129 ja kemiallinen kaava CHNNaOS. Se saattaa aiheuttaa allergioita vähemmän kuin muut atsovärit, mutta iho-oireiden riski voi olla tavanomainen. Alluranpunainen korvasi Yhdysvalloissa 1980-luvulla siellä kielletyksi tullutta amaranttia.


title: Alluranpunainen

text: Alluranpunaista käytetään maitotuotteissa, vanukkaissa, makeisissa ja juomissa sekä lääkkeissä että kosmetiikassa. Se on ollut kielletty joissain EEC-maissa. Yhdysvaltain FDA sallii sen elintarvikekäyttöön, jossa sen tunnus on FD&C #40.


title: Kiljusen herrasväki (elokuva)

text: Kiljusen herranväki on suomalainen elokuva vuodelta 1981. Elokuvan on ohjannut Matti Kuortti. Se perustuu Jalmari Finnen kirjasarjaan äänekkäästä kolmelapsisesta perheestä. Esa Pakarinen Jr. toimii tarinan kertojana kirjailija Finnen roolissa. Kiljusen herrasväki on vuoden 1981 toiseksi katsotuin kotimainen elokuva Uuno Turhapuron aviokriisin jälkeen.


title: Tulitikkuja lainaamassa (vuoden 1980 elokuva)

text:
Tulitikkuja lainaamassa on Maiju Lassilan samannimiseen romaaniin perustuva suomalainen elokuva vuodelta 1980. Se syntyi suomalais-neuvostoliittolaisena yhteistyönä, ja jäi suomalaisen ohjaajansa Risto Orkon viimeiseksi ohjaustyöksi
ja Suomi-Filmi -yhtiön viimeiseksi näytelmäelokuvaksi.


title: Jeanne Crain

text: Jeanne Elizabeth Crain (25. toukokuuta 1925 – 14. joulukuuta 2003) oli yhdysvaltalainen näyttelijä. Hän oli ehdolla parhaan naispääosan Oscar-palkinton saajaksi roolistaan Elia Kazanin elokuvassa "Veren perintö" ("Pinky", 1949).


title: Jeanne Crain

text: Crain aloitti uransa 1940-luvun ensimmäisellä puoliskolla. Hän oli yli puolen vuosisadan ajan naimisissa miehensä Paul Brinkmanin (taiteilijanimi Paul Brooks) kanssa. Hän oli seitsemän lapsen äiti.


title: Jeanne Crain

text: Uskonnolliselta näkemykseltään katolinen Crain kuoli sydänkohtaukseen Kaliforniassa 78-vuotiaana.


title: William Lundigan

text: William Lundigan (12. kesäkuuta 1914 – 20. joulukuuta 1975) oli yhdysvaltalainen näyttelijä. Hänellä on tähti Hollywood Walk of Famella.


title: William Lundigan

text: Lundigan syntyi New Yorkin osavaltiossa ja kuoli 61-vuotiaana Kaliforniassa. Hän oli nuoruudessaan monipuolinen urheilija Syracusen yliopistolla. Hänellä oli aviopuolisonaan Rena Morgan.


title: William Lundigan

text: Lundigan esiintyi muun muassa televisiosarjassa "Men Into Space" (1959–1960), jonka kaikissa 38:ssa jaksossa hänet nähtiin. Hän suoritti myös elokuvarooleja muiden muassa teoksissa "Häväisty nainen" (1947), "Veren perintö" (1949) ja "Kleopatra – Niilin käärme" (1953).


title: Þórarinn Eldjárn

text: Þórarinn Eldjárn (myös Thórarinn Eldjárn; s. 22. elokuuta 1949 Reykjavík) on islantilainen kirjailija.


title: Þórarinn Eldjárn

text: Eldjárn on kirjoittanut lukuisia runoja, novelleja sekä romaaneja. Hän on myös kääntänyt useita kirjoja islanniksi, mukaan lukien "Liisan seikkailut ihmemaassa". Islannissa hän on tunnettu lähinnä novelleistaan, mutta kansainvälisesti hänen tunnetuimpia teoksiaan on vuonna 1996 julkaistu romaani "Brotahöfuð" (suomennettu nimellä "Sininen torni" vuonna 1999), joka oli ehdolla International IMPAC Dublin Literary Awardin voittajaksi vuonna 2001.


title: Þórarinn Eldjárn

text: Þórarinn Eldjárnin isä oli Kristján Eldjárn, Islannin kolmas presidentti.


title: Ruskea FK

text: Ruskea FK on atsoväri, jonka epäillään aiheuttavan yliherkkyysreaktioita. Sen E-koodi on E 154. Väriaine koostuu seuraavista kuudesta yhdisteestä.


title: Ed Sanders (nyrkkeilijä)

text: Hayes Edward ”Big Ed” Sanders (24. maaliskuuta 1930 Los Angeles, Kalifornia, Yhdysvallat – 12. joulukuuta 1954 Boston, Massachusetts, Yhdysvallat) oli yhdysvaltalainen nyrkkeilijä ja olympiavoittaja.


title: Ed Sanders (nyrkkeilijä)

text: Sanders aloitti nyrkkeilyn collegessa, jossa pelasi myös amerikkalaista jalkapalloa puolustuksen uloimpana linjamiehenä. Hänelle myönnettiin urheilustipendi Idaho State Collegeen, jonne hän siirtyi Compton Community Collegesta. Sanders värvättiin vuonna 1951 Yhdysvaltain laivastoon, mutta hän jatkoi nyrkkeilyuraansa. Hän voitti mm. Golden Gloves -amatööriturnauksen Berliinissä.


title: Ed Sanders (nyrkkeilijä)

text: Helsingin olympialaisten Yhdysvaltain-karsinnoissa Sanders tyrmäsi Kirby Willisin, joka oli onnistunut voittamaan Sandersin aiemmin, ja sai paikan olympiajoukkueesta. Olympialaisissa Sanders oli ylivoimainen. Hän oli tyrmännyt ennen loppuottelua jokaisen vastustajansa. Finaalissa Sandersia vastaan asettui Ruotsin Ingemar Johansson. Ruotsalaisnyrkkeilijä valitsi vastustajansa pelossa todella passiivisen taktiikan ja vältteli Sandersia. Johansson diskattiin lopulta pakoilunsa takia ja Sanders tuomittiin kultamitalin voittajaksi.


title: Ed Sanders (nyrkkeilijä)

text: Olympialaisten jälkeen Sanders palveli merivoimissa kaksi vuotta ja siirtyi ammattilaiseksi Bostonissa. Hänen amatöörisaldonsa oli hyvä: 43 voittoa ja vain 5 tappiota. Yksi tappioista tuli myöhemmälle maailmanmestarille Sonny Listonille. Ammattilaisura alkoi ottelulla Sonny Nichollsia vastaan 8. maaliskuuta 1954. Sanders voitti kolme ensimmäistä kamppailuaan tyrmäyksellä.


title: Ed Sanders (nyrkkeilijä)

text: Ammattilaisuransa yhdeksännessä ja viimeiseksi jääneessä ottelussa Sanders kohtasi Uuden-Englannin raskaan sarjan mestaruustittelikamppailussa Willie Jamesin. Jamesin isku 11. erässä osui Sandersia päähän, mikä ilmeisesti pahensi tämän aiemmin saamaa vammaa. Sanders kaatui iskusta kanveesiin tajuttomana ja hänet kiidätettiin sairaalaan, jossa hän kuoli aivoverenvuotoon. Sanders on haudattu Santa Monicaan.


title: Ezra Weisz

text: Ezra E. Weisz (s. 1. tammikuuta 1971 Freehold, New Jersey) on yhdysvaltalainen ääninäyttelijä, joka tunnetaan parhaiten dubbattuaan Schnederiä animesarjassa Rave Master.


title: Ezra Weisz

text: Weisz aloitti uransa vuonna 1995 tehden aluksi äänirooleja poikkeuksellisesti näyteltyihin televisiosarjoihin VR Troopers, Power Rangers Zeo, Masked Rider ja Power Rangers Turbo. Sittemmin vuodesta 1998 lähtien Weisz on tehnyt dubbausrooleja animesarjoihin ja elokuviin.


title: Tartratsiini

text: Tartratsiini on sitruunankeltainen atsoväri, jonka E-koodi on E 102. Sitä käytetään makeisissa, lihatuotteissa, kastikkeissa, kakuissa, vanukkaissa, kekseissä ja virvoitusjuomissa. Tartratsiinia pidetään haitallisimpana atsovärinä. Se saattaa aiheuttaa yliherkkyysoireita. Joidenkin lähteiden mukaan ihottumaoireita siitä aiheutuu yhdelle kymmenestätuhannesta. FDA sallii tartratsiinin elintarvike- ja kosmetiikkakäytön. Aine on kielletty ainakin Norjassa ja sen käyttöä on rajoitettu esimerkiksi Itävallassa, Ruotsissa ja Saksassa. Tartratsiinin ylin hyväksyttävä päivittäinen enimmäissaanti eli ADI-arvo on 7,5 mg/kg/vrk.


title: Tartratsiini

text: Villan tartrasiini värjää valonkestävästi kullankeltaiseksi.


title: Atsorubiini

text: Atsorubiini (tunnetaan myös karmosiinina) on punainen atsoväri. Sen E-koodi on E 122. Atsorubiinia saa käyttää muun muassa juomiin, jälkiruokiin, jäätelöön, makeisiin ja kahvileipiin. Atsorubiinin ADI-arvo eli päivittäinen hyväksyttävä ylin saanti on 4 mg/kg/vrk.


title: The 8th Sin

text: The 8th Sin on ruotsalaisen power metal -yhtye Nocturnal Ritesin toukokuussa 2007 julkaistu kahdeksas studioalbumi.


title: The 8th Sin

text: Albumi nousi Ruotsissa Sverigetopplistanin sijalle 43.


title: Paraoranssi

text: Paraoranssi on oranssinpunainen monoatsoväri, jonka E-koodi on E 110, kemiallinen kaava CHNaOSN, moolimassa 452,37 g/mol ja CAS-numero 2783-94-0. Sitä käytetään mm. elintarvike- ja lääkevärinä. Paraoranssia saa käyttää mm. juomiin, jälkiruokiin, jäätelöön, hilloihin, makeisiin ja kahvileipiin. Paraoranssin ADI-arvo eli päivittäinen hyväksyttävä ylin saanti on 2,5 mg/kg/vrk.


title: Paraoranssi

text: Tämän lisäksi sitä käytetään myös hiustenpesuaineiden, vaahtokylpyaineiden, suihkugeelien, suuvesien, alkoholipohjaisten hajusteiden, ehostusaineiden (mm. puuterin ja huulipunan), astianpesuaineiden ja puhdistusaineiden värjäykseen.


title: Oulun Diakonissalaitos

text: Oulun Diakonissalaitos on Oulussa toimiva yleishyödyllinen säätiö, joka tuottaa palveluita sosiaali- ja terveydenhuoltoon. Lisäksi diakonissalaitoksella on toisen asteen ammatillista koulutusta sosiaali- ja terveysalalla Suomen Diakoniaopiston Oulun ja Ylitornion kampuksilla (vuoteen 2017 saakka nimellä Oulun Diakoniaopisto). Oulun Diakonissalaitos on myös yksi Diakonia-ammattikorkeakoulun omistajista.


title: Oulun Diakonissalaitos

text: Diakonissalaitos on perustettu vuonna 1896. Silloin aloitti Oulun Diakonissakoti nykyisten laitoksen rakennusten paikalla olleessa puutalossa Uusikadun varrella. Perustamista ajamassa olivat Oulun silloinen kirkkoherra Waldemar Wallin, konsuli Fredrik Borg, neiti Mimmi Bergh ja rehtori Mauno Rosendal. Diakonissakodin ensimmäiseksi johtajattareksi nimitettiin Norjassa seurakuntasisar-koulutuksen saanut Selma Stenbäck.


title: Oulun Diakonissalaitos

text: Diakonissalaitoksen toiminta laajeni huomattavasti, kun vanhojen puurakennusten lisäksi samaan kortteliin Uusikadun ja Sepänkadun kulmaan valmistui uusi nelikerroksinen tiilinen sairaalarakennus vuonna 1936. Funktionalismia edustavan rakennuksen on suunnitellut laitoksen ylilääkärin Lauri Kyanderin (myöh. Kiianmies) veli, arkkitehti Veikko Kyander. Niin ikään Kyanderin suunnittelema sairaalan laajennus valmistui Uusikadun ja Albertinkadun kulmaan 1950-luvun alussa. Vuonna 1947 hyväksytyn asemakaavan mukaan Ouluun ei olisi saanut rakentaa kuin korkeintaan viisikerroksisia taloja, mutta kaupunginvaltuusto hyväksyi diakonissalaitoksen asemakaavan muutospyynnön ja uuteen sairaalaan tuli myös seitsemänkerroksinen torniosa. Torniosan Uusikadun puoleisella seinällä on Oulussa syntyneen kuvanveistäjän Essi Renvallin muotoilema "Vapauden henki" -reliefi. Reliefi on valmistunut 1945, mutta paljastettu vasta 1965.


title: Oulun Diakonissalaitos

text: Oulun Diakonissalaitos myi terveyspalveluliiketoimintansa Terveystalo Healthcare Oy:lle vuonna 2011. Terveydenhuollon sijaan diakonissalaitos keskittyy tulevaisuudessa kuntoutus-, sosiaali- ja koulutustoimintoihin.


title: Pelin säännöt

text: Pelin säännöt ("La Règle du jeu") on Jean Renoirin ohjaama ranskalainen klassikkoelokuva vuodelta 1939. Sitä pidetään myös yhtenä maailman parhaimmista elokuvista. Sight & Sound -lehden kaikkien aikojen 10 parhaimman elokuvan listalla se on ollut mukana alusta alkaen (1952) ja monet kerrat se oli 2. sijalla heti Citizen Kanen jälkeen. Vuoden 2002 listalla "Vertigo" tiputti sen 3. sijalle. Vuonna 2018 BBC:n kansainvälinen asiantuntijaraati äänesti sen kaikkien aikojen viidenneksi parhaaksi ei-englanninkieliseksi elokuvaksi.


title: Pelin säännöt

text: "Pelin säännöt" kuvaa ranskalaisen yläluokan dekadenttia elämää juuri ennen toista maailmansotaa.


title: Pelin säännöt

text: "Pelin säännöt" ei ensi-iltanaan saanut hyvää vastaanottoa. Yleisö oli suorastaan vihamielinen ja levittäjä leikkasi elokuvan alkuperäisestä 113 minuutista 80 minuuttiin. Saksalaisten miehityksen aikana se kiellettiin epämoraalisena ja sen alkuperäiset negatiivit tuhottiin. Renoirin onnistui restauroida elokuva alkuperäiseen pituuteensa (yhtä lyhyttä kohtausta lukuun ottamatta) vasta 1950-luvulla. Sen uusintaensi-ilta Venetsian elokuvajuhlilla 1959 oli suuri menestys.


title: Kaupan tekninen este

text: Kaupan tekninen este on vapaakauppa-ajatuksen näkökulmasta hallinnallinen keino rajoittaa tuontia, minkä vuoksi niistä pyritään pääsemään eroon silloin kun vapaata kauppaa eli tullialueiden kesken pyritään edistämään.


title: Kaupan tekninen este

text: Kaupan teknisenä esteenä voi toimia esimerkiksi joihinkin tuotteisiin, esimerkiksi elintarvikkeiden lisäaineisiin, geenimuunteluun tai sähköteknisten tavaroiden sähkötarkastukseen liittyvät erilaiset säännöt, jotka lisäävät maahantuonnin kustannuksia vaikuttaen tullien tapaan vaikeuttavasti tuontiin.


title: Tammer-Golf

text: Tammer-Golf on golfklubi Tampereella Ruotulassa. Sen kotikenttä, "Ruotulan kenttä", on 18-reikäinen, ja sen par-luku on 72 (37 + 35). Kentän ja seuran omistaa Tammer-Golf ry.


title: Tammer-Golf

text: Tammer-Golfin pro-opettajina toimivat Kari Järvenpää ja Esa Lehti.


title: Tammer-Golf

text: Vuonna 1965 Jaakko Tiitola, Lasse Helin sekä Kurt, Harry ja Peter Sucksdorff alkoivat suunnitella oman golfseuran perustamista. Keskusteltuaan aiheesta aikansa, he päättivät kutsua kokoon asiasta kiinnostuneita henkilöitä. Tammer-Golfin perustava kokous pidettiin 12. marraskuuta 1965. Läsnä oli 23 henkilöä, jotka liittyivät seuran jäseniksi.


title: Tammer-Golf

text: 23. syyskuuta 1966 Tammer-Golf ry ja Tampereen kaupunki allekirjoittivat vuokrasopimuksen Ruotulan alueesta. Aluksi sopimus oli lyhytaikainen, mutta se muutettiin myöhemmin 20 vuoden pituiseksi. Nykyinen vuokrasopimus on voimassa vuoteen 2015 asti. Myöhemmin kävi ilmi, että toisena vaihtoehtona harkittu Rusthollin alue olisi ollut sijainniltaan parempi, sillä valittu alue oli lähes kokonaan suota.


title: Tammer-Golf

text: Alussa rahapula oli suuri, ja suurin osa töistäkin tehtiin talkoilla. Rahaa oli kuitenkin saatava, ja kun valtio ja kaupunki eivät rahaa antaneet, täytyi ottaa lainoja. Vasta vuonna 1968 Tammer-Golf sai ensimmäisen kerran avustusta veikkausvoittovaroista. Kaupunki tuki myös osaltaan hanketta jättämällä monena vuonna vuokransa perimättä ja takaamalla seuralle lainoja.


title: Tammer-Golf

text: 29. elokuuta 1969 9-reikäinen Tammer-Golf vihittiin käyttöön virallisesti. Ensimmäisen lyönnin suoritti Suomen Golfliiton varapuheenjohtaja Aimo Laaksonen. Mukana avajaisissa olivat myös kaupungin ja nimikkoväylien edustajat, jotka kukin löivät avauslyönnit nimikkoväylillään.


title: Tammer-Golf

text: 70-luvun alussa kaupunki ajoi Ruotulaan Amurin kaupunginosan purkujätteitä ja irtomaata suon täytteeksi. Jätteillä täytettiin varsinkin väylää 14 (nykyään 18). Kesällä 1975 voitiin taas ottaa muutama uusi väylä käyttöön.


title: Tammer-Golf

text: Elokuussa 1987 Ruotulaa pelattiin ensimmäistä kertaa 18-reikäisenä Pohjolan Malja-kilpailussa.


title: Tammer-Golf

text: Kunnollinen lyöntiharjoittelualue (driving range) valmistui 1989.


title: Tammer-Golf

text: Tammer-Golf ry:n toiminnanjohtajana on viimeiset parikymmentä vuotta toiminut Eeva Tamminen. Syyskuussa 2016 uutena toiminnanjohtajana aloitti Markus Junni.


title: Tammer-Golf

text: Kenttä on 18-reikäinen slopattu kenttä, jonka par-luku on 72.


title: Tammer-Golf

text: Ulosmenon par-luku on 37, ja siellä sijaitsee kentän vaikein väylä, 5. Se on pieneen ylämäkeen pelattava loiva dog-leg, jota pelattiin ennen par-5 -väylänä pituutensa (klubitiiltä 371 metriä) takia. Ulosmenon ainoa par-3 -väylä on viimeinen, yhdeksäs väylä, joka on 130 metriä klubitiiltä, ja sen avaus lyödään vesiesteen ylitse.


title: Tammer-Golf

text: Taukokioski sijaitsee 10. viheriön vieressä, ja sen takana olevasta metsiköstä löytyy wc-rakennus.


title: Tammer-Golf

text: Tauon jälkeen avataan 11. väylä, joka on klubitiiltä 192 metriä pitkä par-3 -väylä. Se on samalla Pirkanmaan toiseksi pisin par-3-väylä Nokian Rivergolfin väylän 14 jälkeen. Heti sen jälkeen vuorossa on 500-metrinen par-5-väylä 12, joka on kentän pisin väylä. Viimeinen väylä, 18, on kentän toiseksi vaikein väylä. Se on 381-metrinen par-4, joka kääntyy lievästi oikealle. Väylän oikealla puolella on "out of bounds" -rajan jälkeen tulevan ojan takana Tampereen Tenniskeskus.


title: Tammer-Golf

text: Kentän haastavuutta lisää lukuisien hiekka- ja vesiesteiden lisäksi myös pitkät raffit, joista pelatessa saattaa tulla ongelmia tuloksen suhteen. Tammerissa lyöntien pituudet eivät ole tärkeimmässä roolissa, vaan klubipelaajien kannattaa pelata väyliä pitkin.


title: Tammer-Golf

text: Kentän lisäksi alueelta lyötyvät driving range, puttiviheriö, chippiviheriö sekä pitchiviheriö, jolle voi lyödä lähestymislyöntejä alle sadasta metristä. Driving rangelle pääsee lyömään myös katoksesta ja nurmelta.


title: Uuskokkiini

text: Uuskokkiini (englanniksi Ponceau 4R) on monoatsoväri, jonka E-koodi on E 124, kemiallinen kaava CHNNaOS, moolimassa 604,47 g/mol ja CAS-numero 2611-82-7. Aineen kemiallinen nimi on trinatrium-2-hydroksi-1-(4-sulfonato-1-naftyyliatso)-naftaleeni-6,8-disulfonaatti. Sen väri on purppuraan viittava punainen. Norjassa, Kanadassa ja Yhdysvalloissa se on ollut elintarvikevärinä kiellettyä ja Suomessa sitä on saanut käyttää 50 gr/kg tai 50 ml/l makeisissa, virvoitusjuomissa ja jäätelöissä. Sitä käytetään myös kosmetiikassa ja pesuaineissa.


title: Briljanttimusta

text: Briljanttimusta BN on keinotekoinen diatsoväri, jonka elintarvikkeiden E-koodi on E 151, kemiallinen kaava CHNNaOS, moolimassa 867,69 g/mol ja CAS-numero 2519-30-4. Se voi aiheuttaa yliherkkyyttä. Briljanttimusta BN saa käyttää muun muassa juomiin, jälkiruokiin, jäätelöön, makeisiin ja kalanmätiin. Aineen ylin hyväksyttävä päivittäinen saanti eli ADI-arvo on 5 mg/kg/vrk.


title: Juha Järvenpää (jääkiekkohyökkääjä)

text: Juha Järvenpää (s. 18. joulukuuta 1965 Tampere) on suomalainen entinen jääkiekkoilija. Hän edusti Tampereen Ilvestä 14 SM-liigakauden ajan. Väliin mahtui yksi vuosi HPK:n paidassa. Kaikkiaan SM-liigaotteluita Järvenpäälle kertyi 545 ja tehopisteitä 212+197=409 (pudotuspeleissä 46 ottelua, 11+9 tehopistettä). Järvenpää edusti Suomea MM-kisoissa vuonna 1990.


title: Pienet tarinat

text: Pienet tarinat on vuonna 2003 kuolleen, Lapinlahden Lintujen perustajajäsenen, Heikki "Hiski" Salomaan novellikokoelma. Like julkaisi sen postuumisti vuonna 2004.


title: Pienet tarinat

text: Salomaan kertomukset kuvaavat lähinnä yksittäisten ihmisten edesottamuksia, välillä humoristisesti, välillä vakavammin. Kirja sisältää novellien lisäksi kaikki Salomaan laulutekstit "Lappareille" sekä Jukka Lyytisen kirjoittaman pienimuotoisen Salomaan elämäkerran.


title: Ruskea HT

text: Ruskea HT on keinotekoisesti valmistettava atsoväri, jonka E-koodi on E 155. Ainetta saa käyttää mm. juomiin, jälkiruokiin, jäätelöön, makeisiin ja kahvileipiin. Ruskea HT:n päivittäinen hyväksyttävä ylin saantimäärä eli ADI-arvo on 1,5 mg/kg/vrk. Aineen epäillään aiheuttavan yliherkkyysreaktioita.


title: Ruskea HT

text: Ruskea HT:n kemiallinen kaava on CHNNaOS, moolimassa 652,56 g/mol ja CAS-numero 4553-89-3.


title: Ruskea HT

text: Väriaine soveltuu leivontaan hyvän lämmönkestonsa vuoksi, mihin viittaa nimen lyhenne ”HT” ().


title: M/S Thebeland

text: M/S Thebeland () oli Thebeland Ltd:n omistama ro-ro-rahtialus. Se rakennettiin vuonna 1978 Mitsui Engineering & Shipbuilding Co. Ltd:n telakalla Japanissa. "Thebeland" oli rekisteröity Yhdistyneen kuningaskunnan lipun alle ja sen kotisatama oli Lontoo. Alusta käytettiin kahdessa rauhanturvaoperaatiossa sekä sotatarvikekuljetuksissa.


title: M/S Thebeland

text: Thebelandin sisaraluksia ovat "Hellenic Master", "Hellenic Sailor", "Tyrusland", "Vegaland" ja "Vikingland".


title: M/S Thebeland

text: Aluksen köli laskettiin 30. maaliskuuta ja se laskettiin vesille 27. kesäkuuta 1978. 3. lokakuuta se luovutettiin Broströms Rederi Ab:n omistukseen, joka rekisteröi sen Ruotsin lipun alle nimellä "Thebeland" ja sen kotisatamaksi tuli Göteborg. 1. kesäkuuta 1984 alus siirtyi Rederi Ab Transoceanin omistukseen. Heinäkuussa 1986 alus rekisteröitiin Medro Ab:n omistukseen. Maaliskuussa 1991 Svenska Orient Linjen osti "Thebelandin". 28. tammikuuta 1993 laiva siirtyi Rederi Ab Trans-Rexin omistukseen. 15. huhtikuuta 1993 gotlantilainen Rederi Ab Gotland osti aluksen. Jälleen huhtikuussa 1994 Svenska Orient Linjen osti aluksen. Elokuussa 1995 "Thebeland" meni Lisnave-nimiselle telakalle Portugalin Setubaliin, telakalla alusta pidennettiin alkuperäisestä 165 metristä nykyiseen 190,34 metriin. Syyskuussa pidennys valmistui ja alus lähti telakalta.


title: M/S Thebeland

text: Marraskuussa "Thebeland" siirtyi Thebeland Ltd:n omistukseen ja Yhdistyneen kuningaskunnan lipun alle. Kotisatamaksi tuli maan pääkaupunki Lontoo.


title: M/S Thebeland

text: Varhain 22. huhtikuuta 2003 "Thebeland" saapui Antwerpenin satamaan Belgiaan lastaamaan sotatarvikkeita, jotka alus vei Persianlandelle. Lastina oli muun muassa 121 konttia. Lastaamisessa käytettiin jättiläismäistä nosturia, jolla lasti saatiin aluksen alemmille kansille. Thebelandin päällikkönä toimi tuolloin ruotsalainen Karl Göran Inberg. Hän kertoi alusta käytetyn myös rauhanturvaoperaatioissa Bosnia ja Hertsegovinassa ja Kosovossa sekä Britannian sotatarvikekuljetuksissa Jordaniaan. Persianlahdelle alus lähti huhtikuussa ensimmäistä kertaa.


title: M/S Thebeland

text: Helmikuussa 2006 alus aikarahdattiin eli vuokrattiin suomalaisen Transfennican liikenteeseen kahdeksi vuodeksi.


title: M/S Thebeland

text: Joulukuussa 2013 alus saapui Intian Alangiin romutettavaksi.


title: Adbusters

text: Adbusters Media Foundation (yleisemmin tunnetaan pelkillä nimillä Adbusters tai Media Foundation), on voittoa tavoittelematon konsumerismin vastainen järjestö. Järjestön perustivat Kalle Lasn ja Bill Ascmalz Vancouverissa vuonna 1989.


title: Adbusters

text: Järjestö julkaisee Adbusters-lehteä, joka on tunnettu erityisesti suurten yhtiöiden mainoksia parodioivista vastamainoksista. Adbustersin ansiosta alkunsa ovat saaneet muun muassa Älä osta mitään -päivä sekä TV Turnoff Week.


title: Adbusters

text: Adbustersin toiminta perustuu osittain situationistien ajatteluun, erityisesti heidän "detournement"-käsitteeseensä. Detournementissa alkuperäisten viestejen sisältöjä horjutetaan tekemällä niistä esimerkiksi naurettavia. Vastamainokset ovat tästä esimerkki: vastamainos näyttää nopeasti katsottuna ihan oikealta mainokselta, mutta tarkemmin tutkittuaan katsoja havaitseekin, että vastamainos parodioi jonkin tunnetun tuotemerkin mainosta. Vastamainosten avulla on tarkoitus saada kuluttaja esimerkiksi pohtimaan sitä, tuottaako tietty yhtiö sittenkään niin luontoystävällisiä tuotteita kuin yhtiön viralliset mainokset antavat ymmärtää.


title: Adbusters

text:
Adbusters on saanut lukuisia sisarjärjestöjä ympäri maailmaa. Esimerkiksi Ranskassa toimii "Résistance à l'Aggression Publicitaire" ja Japanissa "Culture Jammers". Suomessa Adbusters toimii Voima-lehden alaisuudessa.
Akateemisia sivuja ja uutissivuja:


title: Under Cold Blue Stars

text: Under Cold Blue Stars on folklaulaja Josh Rousen kolmas studioalbumi. Sen julkaisi Slow River Records vuonna 2002.


title: Home (Josh Rousen albumi)

text: Home on folklaulaja Josh Rousen toinen studioalbumi. Sen julkaisi Slow River Records vuonna 2000.


title: Juha Järvenpää

text: Juha Järvenpää voi tarkoittaa ainakin seuraavia henkilöitä:


title: Dennis O’Keefe

text: Edward Vance Flanagan eli Dennis O’Keefe (29. maaliskuuta 1908 – 31. elokuuta 1968 Fort Madison, Iowa) oli yhdysvaltalainen näyttelijä. Hän käytti taiteilijanimeä Bud Flanagan ennen siirtymistään Metro-Goldwyn-Mayerille vuonna 1937.


title: Dennis O’Keefe

text: O’Keefe esiintyi muiden muassa elokuvissa "Arizonan kauhu" (1938), "Kuoleman leikki" (1939), "Leopardimies" (1943), "Tyynenmeren sankarit" (1944), "Häväisty nainen" (1947), "Tahitin rummut" (1954), "Kaikki miehet kannelle" (1961) ja "The Naked Flame" (1964).


title: Dennis O’Keefe

text: O’Keefe oli myös televisionäyttelijä, joka pyöritti esimerkiksi "The Dennis O’Keefe Show’ta" vuosina 1959–1960. Hän kuoli 60-vuotiaana keuhkosyöpään.


title: Ruusun nimi (elokuva)

text: Ruusun nimi on Umberto Econ romaaniin "Ruusun nimi" perustuva BAFTA-palkittu saksalais-ranskalais-italialainen elokuva vuodelta 1986. Pääosassa on Sean Connery, joka voitti roolistaan parhaan miespääosan BAFTA:n. Elokuva palkittiin parhaasta maskeerauksesta BAFTA:lla.


title: Ruusun nimi (elokuva)

text: Tarina on keskiaikaan sijoittuva murhamysteeri. Se yhdistää keskiajan kuvausta nykyaikaiseen jännityselokuvan juoneen.


title: Ruusun nimi (elokuva)

text: Pohjois-Italiassa sijaitsevaan benediktiiniluostariin saapuu 1300-luvun alussa fransiskaanimunkki William Baskerville noviisinsa Melkiläisen Adson kanssa (Adso toimii myös kertojana vanhana miehenä). Luostariin on tulossa myös muita tärkeitä pappishenkilöitä ja paavin delegaatio tärkeään uskonnolliseen väittelyyn. Luostaria varjostaa kuitenkin surmamysteerio, jota apotti pyytää veli Williamia tutkimaan, koska hänellä on mainetta deduktiivisesta ja analyyttisestä ajattelutavasta. Nuori kuvittaja on löydetty kuolleena muurin juurelta sellaisen ikkunan alta, jota ei saa auki. Williamille asia on ”yksinkertaista” ("elementary"). Seuraavien päivien kuluessa tapahtuu useita eriskummallisia kuolemia, joissa kuolleilla on musta kieli ja musta sormi ja jotka tuntuvat seuraavan Ilmestyskirjan tapahtumia. Parivaljakko havaitsee ettei kaikki ole luostarissa kohdallaan.


title: Ruusun nimi (elokuva)

text: William ja Adso tutustuvat Salvatoreen, vajaamieliseen kyttyräselkään, joka puhuu useiden kielten sekoitusta ja hänen suojelijaansa ja toveriinsa Remigio da Varagine joilla molemmilla on epäilyttävä tausta. William päättelee Salvatoren puheesta hänen olleen kerettiläisen lahkon jäsen, johon myös Remigio kuului. William epäilee heidän liittyvän jotenkin luostarin kuolemiin. Adso tutustuu maalaistyttöön, joka on tullut luostariin saadakseen ruokaa seksillä. Tyttö viettelee Adson, joka rakastuu häneen.


title: Ruusun nimi (elokuva)

text: Tutkiessaan ja etsiessään muuta selitystä, kuin demonien riivaus, kaksikko löytää salakäytävän, joka vie labyrinttimaiseen kirjastoon luostarin suljetussa tornista. William toteaa heidän olevan ”kristikunnan suurimmassa kirjastossa”, joka sisältää lukemattomia klassisia mestariteoksia. Hän päättelee niiden olevan kirjastossa piilossa, koska niiden pakanallisesta filosofiasta lähtöisin olevaa sisältöä ei hyväksyttäisi kristinuskossa. Hänelle selviää, että ainoa olemassa oleva kopio Aristoteleen Runousopin toisesta, komediaa käsittelevästä kirjasta liittyy jotenkin kuolemiin. Hän päättelee jokaisen tuota kirjaa lukeneen kuolleen.


title: Ruusun nimi (elokuva)

text: Hänen tutkimuksensa häiriintyvät kun luostariin saapuu inkvisiittori Bernardo Gui, joka on tullut väittelyyn, mutta joka ottaa kuolemien tutkimisen käsiinsä. William ja Bernardo Gui ovat kohdanneet aiemminkin ja inkvisiittorilla ei ole aikaa muiden teorioille tapahtumien kulusta. Luostarissa käytävässä väittelyssä on käsiteltävänä suuri kysymys ”Omistiko vai eikö Jeesus ne vaatteet, joita hän käytti”.


title: Ruusun nimi (elokuva)

text: Salvatore ja tyttö pidätetään noituudesta epäiltynä ja Remigio hänen yrittäessään paeta. Salvatoresta kidutetaan tunnustus ja kolmikko tuodaan nopeasti tribunaalin eteen. Apotti myöntyy mukailemaan Guin päätelmää, mutta tribunaaliin ”kutsuttu” William ei. Koska tribunaali ei ollut yksimielinen, syytettyjen piti itse tunnustaa syyllisyytensä joten heille esiteltäisiin kidutusinstrumentit. Remigio tunnustaa pelätessään kidutusta ja Gui päättää tehdä selvää Williamista lopullisesti.


title: Ruusun nimi (elokuva)

text: Kun vielä yksi munkki kuolee mustaan kieleen ja mustaan sormeen kesken messun, William ja Adso pääsevät pakenemaan vahdiltaan salakäytävää pitkin kirjastoon. Sieltä he löytävät kunnianarvoisan Jorgen, luostarin vanhimman munkin, joka halveksii komediaa sen kaikissa muodoissa. Hänellä on kirja, jota käsittelevät kuolevat mustaan kieleen. Jorge on myrkyttänyt kirjan sivut ja kun lukija nuolaisee sormiaan kääntääkseen sivua, hän saa myrkkyä suuhunsa. William on kuitenkin valmistautunut ja käyttää hanskoja. Jorge kumoaa kynttilän ja seuranneessa sekasorrossa kirjastossa syttyy tulipalo. William käskee Adson paeta samalla kun hän itse yrittää pelastaa edes joitain kirjoja. Runousoppi, Jorge ja koko kirjasto tuhoutuvat.


title: Ruusun nimi (elokuva)

text: Samalla Salvatore ja Remigio on poltettu roviolla ja tytön vuoro olisi seuraavana, kun paikalliset talonpojat käyttävät kirjaston tulipaloa hyväkseen pelastaakseen tytön. Gui yrittää paeta, mutta hänen vaununsa työnnetään jyrkänteen reunalta tuhoon. William ja Adso lähtevät ja Adso kohtaa tytön viimeistä kertaa. Paljon vanhempi Adso toteaa loppusanoissaan ettei hän koskaan katunut että lähti Williamin mukaan, ja että tyttö oli hänen ainoa maallinen rakkautensa; hän ei koskaan saanut tietää tytön nimeä.


title: Ruusun nimi (elokuva)

text: Kirjassa Adso on benediktiini-noviisi, mutta elokuvassa hän on harmaata asua käyttävä fransiskaani (”harmaat veljet”), jotta hän erottuisi luostarin benediktiineistä. Kirjassa ei ole elokuvassa esiintyvää kuolemanansaa salaisen kammion oven edessä. Elokuvassa tyttö säilyy elossa, kirjassa Gui (joka kuolee elokuvassa) vie hänet mukanaan aikomuksenaan polttaa hänet roviolla jossain kaupungissa.


title: Dressed Up Like Nebraska

text: Dressed Up Like Nebraska on folklaulaja Josh Rousen ensimmäinen studioalbumi, joka ilmestyi Slow River Recordsin kustantamana vuonna 1998.


title: Detroit Rock City (kappale)

text: ”Detroit Rock City” on hard rock -yhtye Kissin kappale ja single vuodelta 1976, joka julkaistiin "Destroyer" -albumilla. Kappaleen sävelsivät Paul Stanley ja levyn tuottaja Bob Ezrin. Kappale kertoo Kiss-fanista, joka kuolee auto-onnettomuudessa matkalla Kissin konserttiin kuunnellessaan kyseistä kappaletta.


title: Detroit Rock City (kappale)

text: Alkuperäisen singlen b-puolella oli Peter Crissin tulkitsema ”Beth”, joka sai niin paljon radiosoittoa, että se päätettiin vaihtaa a-puolelle, ja ajan mittaan ”Bethistä” tuli yksi Kissin tunnetuimmista kappaleista. Kappale valittiin kuudenneksi musiikkikanava VH1:n 40 parhaan metallikappaleen listalla.


title: Detroit Rock City (kappale)

text: Muun muassa yhtyeet The Mighty Mighty Bosstones, Alien Fashion Show, HammerFall, Metallica ja Sweet Siren ovat tehneet kappaleesta coverin. Kappale sijoittui Yhdysvaltain Billboard Hot 100 -listalla seitsemännelle sijalle.


title: Detroit Rock City (kappale)

text: Nykyään "Detroit Rock City" on rock-klassikko.


title: Detroit Rock City (kappale)

text:
A-puoli
B-puoli


title: Vasil Kiryjenka

text: Vasil Kiryjenka (, s. 28. kesäkuuta 1981) on valkovenäläinen rata- ja maantiepyöräilijä, joka edustaa UCI Pro -tasolla kilpailevaa Team Sky -tallia.


title: Vasil Kiryjenka

text: Kiryjenka voitti pisteajon maailmanmestaruuden ratapyöräilyn MM-kilpailuissa 2008. Saman vuoden Italian ympäriajossa hän voitti useita nousuja sisältäneen 19. etapin yli neljän ja puolen minuutin erolla Danilo Di Lucaan.


title: Vasil Kiryjenka

text: Italian ympäriajossa 2011 hän voitti Sestriereen päättyneen 20. etapin yli neljän ja puolen minuutin erolla José Rujanoon. Maantiepyöräilyn MM-kilpailuissa 2012 hän saavutti aika-ajossa pronssia. Espanjan ympäriajossa 2013 hän voitti Peña Cabargaan päättyneen 18. etapin 28 sekuntia ennen Chris Anker Sørenseniä. Italian ympäriajossa 2015 hän voitti 59,4 kilometrin pituisen aika-ajoetapin 12 sekunnin erolla Luis León Sánchezin. Richmondin MM-kilpailuissa 2015 hän voitti aika-ajon kultaa, kuten myös saman vuoden Bakun Euroopan kisojen aika-ajossa. Dohan MM-kilpailuissa 2016 hän saavutti aika-ajossa hopeaa. Joukkueaika-ajossa hän on saavuttanut MM-pronssia Team Skyn joukkueessa 2013 ja 2017.


title: Veda Ann Borg

text: Veda Ann Borg (11. tammikuuta 1915 – 16. elokuuta 1973) oli yhdysvaltalainen näyttelijä. Hän syntyi Bostonissa, Massachusettsissa; hänen isänsä oli ruotsalainen.


title: Veda Ann Borg

text: Borg teki elokuvadebyyttinsä vuonna 1936. Hän ennätti uransa aikana esiintyä lukuisissa elokuvissa, mutta tuli tunnetuksi myös televisiosta.


title: Veda Ann Borg

text: Borg oli vuosia naimisissa Andrew V. McLaglenin kanssa, kunnes erosi. Hän kuoli syöpään Hollywoodissa 58-vuotiaana.


title: Einar Már Guðmundsson

text: Einar Már Guðmundsson (s. 18. syyskuuta 1954 Reykjavík) on islantilainen kirjailija. Hän kirjoittaa romaaneja, novelleja ja runoutta. Hänen kirjojaan on käännetty useille kielille.


title: Einar Már Guðmundsson

text: Einar Már Guðmundssonin ensimmäinen kirja oli runokirja. Hänen vuonna 1993 ilmestynyt romaaninsa "Kaikkeuden enkelit" ("Englar alheimsins", suomeksi 1995) voitti Pohjoismaiden neuvoston kirjallisuuspalkinnon vuonna 1995. Palkintosumma oli 350 000 Tanskan kruunua, joka vastasi noin 273 000 markkaa. Sen lisäksi häneltä on julkaistu suomeksi ainakin "Pyöreän portaikon ritarit" vuodelta 1982 ("Riddara hringstigans", suomeksi 1996), "Jalanjäljet taivaalla" vuodelta 1997 ("Fótspor á himnum", suomeksi 1999) ja "Beatles-manifesti" ("Bítlaávarpid", suomeksi 2005).


title: Einar Már Guðmundsson

text: Einar Már Guðmundsson asuu Islannissa, on naimisissa ja hänellä on viisi lasta.


title: Andrew V. McLaglen

text: Andrew Victor McLaglen (28. heinäkuuta 1920 Wandsworth, Lontoo, Britannia – 30. elokuuta 2014 Friday Harbor, San Juanin piirikunta, Washington, Yhdysvallat) oli brittiläissyntyinen elokuva-, televisio- ja teatteriohjaaja. Hän sai vuonna 1991 työstä lännenelokuvien parissa myönnettävän Golden Boot -palkinnon.


title: Andrew V. McLaglen

text: McLaglen ohjasi muun muassa lukuisia "Gunsmoke"-sarjan jaksoja. Elokuvatuotantoon kuuluu ennen kaikkea lännenelokuvia, kuten Pertti Avolan mahtipontiseki ja taantumukselliseksi luonnehtima "Chisum" (1970). McLaglen on ohjannut myös sotaelokuvia, kuten "Villihanhet" ("The Wild Geese", 1978) ja Merten sudet ("The Sea Wolves", 1980).


title: Andrew V. McLaglen

text: Lontoossa syntynyt Andrew McLaglen oli näyttelijä Victor McLaglenin poika. Isän siirryttyä näyttelijäksi Yhdysvaltoihin perhe seurasi parin vuoden kuluttua perässä. Hän oli kookas, yli kaksimetrinen. Hän oli naimisissa neljä kertaa, vuosia näyttelijäkollegansa Veda Ann Borgin kanssa, kunnes erosi.


title: Ruth Etting

text: Ruth Etting () oli yhdysvaltalainen laulaja ja näyttelijä. Hänen tunnetuimpia sävelmiään oli esimerkiksi ”Ten Cents a Dance” (1930), tai ”Love Me or Leave Me”, jota Charles Vidor myös käytti vuonna 1955 laulajasta tekemänsä elokuvan nimenä. Elokuvassa Ettingiä esitti Doris Day.


title: Ruth Etting

text: Etting syntyi Nebraskassa. Hän esiintyi uransa aikana useissa lyhytelokuvissa, mutta myös eräissä täyspitkissä teoksissa, kuten "Skaandalissa Roomassa" vuonna 1933 "(Roman Scandals)".


title: Ruth Etting

text: Etting joutui vuonna 1938 kohun keskelle, kun hänen entinen aviomiehensä Moe Snyder ampui hänen uutta kumppaniaan, pianisti Myrl Aldermania. Alderman toipui, nai Ettingin ja eli vielä vuoteen 1966 . Snyder sai tuomion, mutta vapautui istuttuaan vuoden.


title: Ruth Etting

text: Etting kuoli 81-vuotiaana Colorado Springsissä, Coloradossa. Hänellä on tähti Hollywood Walk of Famella.


title: Eddie Cantor

text: Eddie Cantor (31. tammikuuta 1892 – 10. lokakuuta 1964) oli yhdysvaltalainen näyttelijä, koomikko ja muusikko. Hän voitti Oscar-kunniapalkinnon ja sai tähden Hollywood Walk of Famella.


title: Eddie Cantor

text: Cantor syntyi New Yorkissa venäjänjuutalaisten vanhempien poikana. Hänen alkuperäinen nimensä oli Israel Iskowitz.


title: Eddie Cantor

text: Monipuolisen uran luonut Cantor toimi Screen Actors Guildin puheenjohtajana vuosina 1933–1935. Hän sai puolisonsa Idan kanssa viisi lasta. Kuoltuaan sydänkohtaukseen Kalifornian Beverly Hillsissä hän tuli haudatuksi Hillside Memorial Park Cemeteryyn.


title: R2 (reaktori)

text: R2 oli ruotsalainen tutkimusreaktori. Se sijaitsi Studsvikin tutkimuskeskuksessa noin 30 kilometriä Nyköpingistä koilliseen. Reaktorin tilasi AB Atomenergi ja sen toimitti Allis-Chalmers. Yhtiö on paremmin tunnettu valmistamistaan traktoreista. Reaktori tuli kriittiseksi 4. toukokuuta 1960 kello 03.54 jonka jälkeen se oli käytössä sulkemiseensa 16. kesäkuuta 2005 kello 08.00 saakka. Reaktorin alkuperäinen lämpöteho oli 30 MW, mutta sitä nostettiin 50 MW:iin vuonna 1969. Reaktoria käytettiin isotooppien tuottamiseen ja tieteelliseen tutkimukseen. Maailmassa on kolme muuta vastaavan laista reaktoria Yhdysvalloissa, Etelä-Afrikassa ja Alankomaissa.


title: John Qualen

text: John Qualen, oik. "Johan Mandt Kvalen" (8. joulukuuta 1899 – 12. syyskuuta 1987) oli näyttelijä. Hän syntyi Kanadan Vancouverissa norjalaisille vanhemmille mutta vietti lapsuutensa Yhdysvalloissa Illinoisissa, jossa hän myös opiskeli Northwestern Universityssa.


title: John Qualen

text: Qualen esiintyi vuosikymmenten aikana lukuisissa elokuvissa, joiden joukossa ovat "Ski Patrol", "Casablanca" (1942), "He ratsastivat yhdessä" (1961) ja "Mies joka ampui Liberty Valancen" (1962).


title: John Qualen

text: Kaliforniassa 87-vuotiaana kuollut Qualen on haudattu Forest Lawn Memorial Parkiin Glendaleen.


title: Luistonesto

text: Luistonesto on moottoriajoneuvoissa käytetty renkaiden pitoa parantava järjestelmä. Sen tarkoitus on estää vetäviä pyöriä sutimasta ja parantaa pitoa.


title: Luistonesto

text: Yleisimmin luistonestoa on käytetty kilpa-autoissa; Formula 1 -sarjassa se on ollut käytössä kahteen otteeseen. Viimeksi se poistui käytöstä vuoden 2008 alusta. Nykyään se on tavallisissa autoissa hyvin yleinen varuste.


title: Luistonesto

text: Luistonesto voi toimia autoissa ainakin kahdella eri periaatteella. Luistonestojärjestelmä voi parantaa sutivien pyörien pitoa rajoittamalla moottorin tehoa, jolloin pyörä pyörii hitaammin ja pitää paremmin.


title: Luistonesto

text: Toinen yleinen toimintaperiaate luistonestolle on avoimella tasauspyörästöllä varustetussa autossa, jolloin luistonestojärjestelmä voi jäljitellä tasauspyörästön lukon toimintaa jarruttamalla liian nopeasti pyöriviä pyöriä. Esimerkiksi jos toisen puolen pyörä on jäällä ja toinen asfaltilla, jäällä oleva pyörä sutii avoimen tasauspyörästön vuoksi ja voima ei välity tiehen. Tällöin luistonestojärjestelmä voi jarruttaa jäällä tyhjää pyörivää pyörää, jonka seurauksena pitävällä pinnalla oleva pyörä alkaa pyöriä ja viedä autoa eteenpäin.


title: Krimpen aan den IJssel

text: Krimpen aan den IJssel on kunta Alankomaissa Etelä-Hollannin provinssissa. Asukkaita kaupungissa on 28 928 (31.12.2008) ja väestötiheys on 3 704 as./km². Kunnan pinta-ala on 8,93 neliökilometriä, josta vettä on 1,12 km². Kunta sijaitsee Hollandse IJssel -joen etelärannalla.


title: Krimpen aan den IJssel

text: Ensimmäiset dokumentoidut maininnat Krimpenistä ovat vuodelta 1277. Vuonna 1820 paikkakunnalle perustettiin Van der Giessen de Noordin telakka. Läheinen Rotterdam on nykyisin Krimpen aan den IJsselissä asuvien työssäkäyntikaupunki.


title: Krimpen aan den IJssel

text: Krimpen aan den IJsselin naapurikunnat ovat Capelle aan den IJssel pohjoisessa, Ouderkerk idässä, Nederlek etelässä ja Rotterdam lännessä.


title: Krimpen aan den IJssel

text: Krimpen aan den IJsselin ystävyyskaupunki on Kiskőrös Unkarissa.


title: Carlo Rainaldi

text: Carlo Rainaldi (4. toukokuuta 1611 – 8. helmikuuta 1691) oli italialainen barokin ajan arkkitehti. Hän vaikutti Roomassa, jossa hänen työnsä jälkeä yhä on nähtävillä.


title: Carlo Rainaldi

text: Rainaldi oli arkkitehti Girolamo Rainaldin poika.


title: NOAA-satelliitit

text: NOAA-satelliitit on Yhdysvaltain kansallisen ilmakehä- ja merentutkimusjärjestö NOAA:n ("National Oceanic and Atmospheric Administration") sääsatelliittiohjelma, joka rakentuu TIROS-ohjelman perustalle. Siihen on kuulunut 1970-luvun alusta lähtien useita matalilla radoilla kiertäviä sääsatelliitteja.


title: NOAA-satelliitit

text: Satelliitteja laukaistaan muutaman vuoden välein siten että jatkuvasti on käytössä 2–4 satelliittia, jotka kiertävät hiukan eri tahtiin. Huhtikuussa 2011 olivat käytössä NOAA-15, NOAA-18 ja NOAA-19, muut ovat vaientuneet tai lähettävät signaalia vain satunnaisesti. Ajan tasalla olevan tiedon satelliittien tilasta ja niiden taajuuksista näkee esim. sivulta http://homepage.ntlworld.com/phqfh1/status.htm .


title: NOAA-satelliitit

text: NOAA-satelliittien kiertoaika on noin 102 minuuttia, joten ne ylittävät päiväntasaajan ainakin 14 kertaa vuorokaudessa. Saman alueen yli lentää jokin satelliiteista ainakin neljä kertaa päivässä, suunnilleen 6 tunnin välein. Satelliitit lähettävät kuvasignaalin FM-moduloituna äänidatana 137–138 MHz taajuuksilla. Satelliitin lähete on kuultavissa samalla maa-asemalla enimmillään noin 15–20 minuuttia. Kuvat ovat nähtävissä mm. Ilmatieteen laitoksen sivulla kohdassa (www.fmi.fi/Pilvet-Pohjoismaat). Kuvat on rajattu Skandinavian kohdalle ja niihin on lisätty kartta. Kuvien reunoissa usein näkyvä vino valkoinen alue johtuu siitä että satelliitti on mennyt yli Suomen itä- tai länsipuolelta, ja koko Skandinavian aluetta ei ole saatu kuvaan.


title: NOAA-satelliitit

text:
Myös harrastajat voivat vastaanottaa NOAA-satelliittien kuvia tallentamalla äänidatan ylilennon aikana ja dekoodaamalla sen netistä ilmaiseksi saatavilla ohjelmilla, esim. SatSignal tai WXSat.
NOAA-satelliittien tärkeimmät instrumentit ovat


title: NOAA-satelliitit

text:
NOAA-satelliiteissa on myös ARGOS-viestintämoduli, jota käytetään mm. muuttolintujen seurantaan.
Viisi ensimmäistä NOAA-satelliittia oli sarjaa ITOS (The Improved TIROS Operational System Satellites) /TIROS-M.


title: NOAA-satelliitit

text: Vuosina 1978–1981 laukaistut satelliitit kuuluvat sarjaan TIROS-N, missä N tarkoittaa "next generation" – seuraava sukupolvi.


title: Memnon (mytologia)

text: Memnon () oli kreikkalaisessa mytologiassa etiopialainen kuningas ja Tithonoksen ja Eoksen poika. Priamoksen veljenpoikana hän saapui Troijan avuksi suuren armeijan kanssa Troijan sodan kymmenentenä vuonna pian Hektorin kuoleman jälkeen.


title: Memnon (mytologia)

text: Memnon surmasi useita kreikkalaisia, mutta hänen kukistettuaan Antilokhoksen, Nestorin pojan, tästä suuttunut Akhilleus tappoi hänet keihäällään. Zeus kuitenkin heltyi Eoksen kyyneliin ja teki Memnonista kuolemattoman. Ovidiuksen mukaan Memnonin hautajaisroviosta nousi lintuja, jotka nimettiin hänen mukaansa.


title: Memnon (mytologia)

text: Myöhemmin kreikkalaiset olettivat eräiden Egyptissä Luxorin läheisyydessä sijaitsevien korkeiden kivisten veistosten esittävän Memnonia. Tämän vuoksi niistä käytetään edelleen nimitystä Memnonin kolossit, vaikka nykyisin niiden tiedetään esittävän faarao Amenhotep III:ta.


title: Savitiili

text: Savitiilet ovat rakennusmateriaali, jota valmistetaan hiekasta, savesta, vedestä ja jostakin kuituisesta aineesta, kuten tikuista, oljista tai lannasta. Aineksista muotoillaan muotin avulla tiili, jonka annetaan kuivua auringossa. Egyptissä käytettiin tällaisia tiiliä jo 3000 eaa. Myöhemmin keksittiin tiilien kovettaminen polttamalla.


title: Savitiili

text: Savitiiliset rakennukset ovat erittäin kestäviä: vanhimmat säilyneet rakennukset ovat savitiilisiä.


title: Savitiili

text: Savea täytyy olla tiilien valmistuspaikan lähistöllä. Tiilitehtaat perustettiin savenottopaikkojen viereen. Tiili voi olla väriltään punainen poltettu savitiili tai harmaa auringossa kuivatettu savitiili. Tiilitehtaita on sijainnut monessa kylässä ja kaupungissa toisen maailmansodan jälkeen rakentamisen kiihtyessä. Nykyisin tiiliä käytetään lähinnä korjausrakentamisessa tai uudiskohteissa haluttaessa nimenomaan tiiltä muiden vaihtoehtojen sijaan.


title: Barnard Hughes

text: Bernard Aloysius Kiernan "Barnard" Hughes (16. heinäkuuta 1915 – 11. heinäkuuta 2006) oli yhdysvaltalainen näyttelijä.


title: Barnard Hughes

text: Hughes loi monipuolisen uran, jonka aikana hän saavutti huomattavaa menestystä niin elokuvissa kuin teatterissakin. Hän esiintyi myös useissa televisiosarjoissa. Hän voitti Tony-, Emmy- ja Drama Desk -palkinnot.


title: Barnard Hughes

text: Hughes syntyi ja kuoli New Yorkin osavaltiossa. Hän oli naimisissa näyttelijä Helen Stenborgin kanssa vuodesta 1950 kuolemaansa 90-vuotiaana.


title: Helen Stenborg

text: Helen Stenborg (24. tammikuuta 1925 Minneapolis, Minnesota, Yhdysvallat – 22. maaliskuuta 2011) oli yhdysvaltalainen näyttelijä.


title: Helen Stenborg

text: Stenborg syntyi Minneapolisissa, Minnesotassa. Hänet tunnetaan lähinnä teatterinäytöksistä, joissa hän esiintyi myös yhdessä puolisonsa, Barnard Hughesin kanssa. Television puolella hänellä oli 1970-luvun lopussa Helga Lindemanin rooli sarjassa "Another World".


title: Helen Stenborg

text: Stenborg oli naimisissa Hughesin kanssa vuodesta 1950 tämän kuolemaan 11. heinäkuuta 2006. Hän sai vuonna 2000 Tony-ehdokkuuden.


title: Adolf Seilacher

text: Adolf Seilacher (24. helmikuuta 1925 – 26. huhtikuuta 2014 Tübingen) oli saksalainen paleontologi, joka voitti vuonna 1992 Crafoord-palkinnon. Hän työskenteli muiden muassa Tübingenin ja Yalen yliopistoissa sekä teki satoja julkaisuja.


title: Adolf Seilacher

text: Seilacher tunnetaan varsinkin hänen tekemästään fossiilijälkiä koskevasta tutkimustyöstä. Hän tutki myös fossiilien muodostumisprosesseja sekä Ediacaran eliöstöä.


title: Murzilka

text:
Murzilka on venäläinen lastenlehti, joka alettiin julkaista Neuvostoliitossa vuonna 1924. Lehti ilmestyy 12 kertaa vuodessa ja sen vuositilaus Suomeen maksaa 60 euroa.
Lehdessä esiintyy joukko piirroshahmoja, mutta se ei ole varsinainen sarjakuvalehti. Sen sijaan siinä on runoja, proosatarinaa ja asiatekstejä.


title: Shehu Shagari

text: Shehu Usman Aliyu Shagari (s. 25. helmikuuta 1925) on nigerialainen poliitikko, joka toimi maansa presidenttinä vuosina 1979–1983. Häntä edelsi Olusegun Obasanjo ja seurasi Muhammadu Buhari.


title: Shehu Shagari

text: Shagari on muslimi. Hän työskenteli ennen poliittista uraansa opettajana. Yhtenä harvoista pohjoisnigerialaisista hän oli kiinnostunut liittovaltion politiikasta ja pyrki ja pääsi liittovaltion parlamenttiin vuonna 1954. Nigerian itsenäistyttyä hän työskenteli valtionhallinnon kaikilla osa-alueilla. Kun sotilaat kaappasivat vallan vuonna 1966, Shagari luopui hallinnollisista viroista.


title: Shehu Shagari

text: Sotilasvallan päättyessä 1979 järjestettiin vaalit, jotka Shagari voitti pienellä erolla kilpailijaansa Obafemi Awolowoon. Hänet syrjäytettiin sotilasvallankaappauksella ja pidätettiin syytettynä korrputiosta. Hänet vapautettiin syytteistä vuonna 1986, mutta osallistuminen Nigerian politiikkaan kiellettiin häneltä loppuiäkseen.


title: Kalle Tanner

text: Kalle Henrik Tanner (28. toukokuuta 1874 – ?. toukokuuta 1918) oli akaalainen suutari, Suomen sisällissodan punakaartilaispäällikkö ja Toijalan vallankumousoikeuden puheenjohtaja keväällä 1918 punaisten valtakaudella. Hän teloitutti Marko Tikan mukaan kymmeniä Kylmäkoskelta, Kalvolasta, Iittalasta ja muista Toijalan lähikunnista Toijalaan tuotuja valkoisia. Hän oli sodan aikana kerran vangittuna Helsingissä. Sodan lopussa hän jäi Helsingissä kiinni ja sai kohtalaisen lievän tuomion. Toijalan puhdistajaksi määrätty suojeluskuntapomo Hugo W. Lövgren sai käsiinsä Tannerin Toijalaan vaimolleen lähettämän kirjeen, jonka avulla sai tämän jäljitettyä. Tanner tuotiin Toijalaan, jossa häntä hakattiin kuulusteluissa, ja teloitettiin pian tämän jälkeen.


title: Otto Lax

text: Otto Matias Kallenpoika Lax (18. tammikuuta 1896 - 28. huhtikuuta 1918) oli kylmäkoskelainen työmies, Kylmäkosken punakaartin "rykmentinpäällikkö" tai varapäällikkö ja yksi Juho Vuoren lentävän punakaartilaisosaston jäsenistä.


title: Otto Lax

text: Historiantutkija Marko Tikan mukaan hän oli osallisena kymmenissä surmatöissä, joita Toijalassa tehtiin keväällä 1918. Sodan lopussa Lax pakeni, ja joko kaatui taistelussa tai joutui Tuusulan punakaartilaisten ampumaksi Hauholla.


title: Valdemar Niemenström

text: Josef Valdemar Niemenström (k. huhtikuu 1918) oli alkuaan hyvinkääläinen työmies ja Venäjän armeijassa palvellut sotilas, joka oli pahoin haavoittunut ensimmäisessä maailmansodassa. Hän liittyi kansalaissodan alussa punakaartiin, ja kuului ensin Hyvinkään kaartiin ja vaikutti sittemmin Akaan terrorikeskuksessa, jossa kuului vallankumousoikeuteen ja johti valkoisten kuulusteluja. Hän syyllistyi Marko Tikan tutkimuksen mukaan n. 100 valkoisten teloituttamiseen Toijalassa. Hän pakeni sodan lopussa Toijalasta Hämeenlinnaan, ja Marko Tikan mukaan joutui mahdollisesti omiensa teloittamaksi ennen punaisten antautumista Lahdessa.


title: Maskun vaakuna

text: Maskun vaakuna on Maskun kunnan tunnus, joka on alun perin hyväksytty Askaisten kunnan vaakunaksi. Se on saanut aiheensa marsalkka Mannerheimista, jonka syntymäkoti, Louhisaaren kartano, sijaitsee kuntaan liitetyn Askaisten kunnan alueella. Apilat puolestaan viittaavat maatalouteen.


title: Maskun vaakuna

text: Vaakunan on suunnitellut Gustaf von Numers, ja Askaisten kunnanvaltuusto hyväksyi sen 19. joulukuuta 1966. Sisäasiainministeriö vahvisti vaakunan käyttöön 27. huhtikuuta 1967. Vaakunan selitys on ”punaisessa kentässä ristikkäin kaksi hopeista marsalkansauvaa, joiden päätehelat kultaa”.


title: Maskun vaakuna

text: Alkuperäinen Maskulle vahvistettu vaakuna oli Ahti Hammarin suunnittelema. Maskun kunnanvaltuusto hyväksyi sen kokouksessaan 19. syyskuuta 1964, ja sisäasiainministeriö vahvisti sen käyttöön 23. joulukuuta samana vuonna. Tämän vaakunan selitys kuului ”punaisessa kentässä viisi kultaista haavanlehteä, asetettuina 1 + 3 + 1.” Sen aihe viittasi vanhan maatalouspitäjän neljään manttaalikirjoituskylään.


title: Maskun vaakuna

text: Askaisten liittyessä Lemun kanssa Maskuun 1. tammikuuta 2009, Askaisten kunnanvaakunasta tuli Maskun kunnan vaakuna.


title: Juha Myllymaa

text: Juha Myllymaa (s. 1975 Kiikoinen) on suomalainen rullakiekkoilija. Hän on edustanut koko uransa Uudenkaupungin Roller Eaglesia. Hän oli ensimmäinen pelaaja, joka sai täyteen 100 ottelua rullakiekon SM-liigassa. Myllymaa on edustanut Suomea MM-kisoissa kuudesti.


title: Jani Mertanen

text: Jani Mertanen (s. 1974 Kuopio) on suomalainen rullakiekkoilija. Hän on edustanut koko uransa Kuopion Devilsiä/Red Devilsiä. Mertanen on pelannut yli 100 ottelua rullakiekon SM-liigassa. MM-kisoissa Mertanen on edustanut Suomea neljästi.


title: Kimmo Lisko

text: Kimmo Lisko (s. 1977 Tampere) on suomalainen rulla- ja jääkiekkoilija. Rullakiekon SM-liigassa Liskon seuroina ovat olleet tamperelainen Team 957 ja nokialainen Näätä Rollers. Kolminkertainen maailmanmestari on toiminut myös Suomen maajoukkueen kapteenina. Hän pelasi kaudella 2002–2003 kolme jääkiekon SM-liigaottelua.


title: Sami Järvenpää

text: Sami Järvenpää (s. 12. maaliskuuta 1975 Tampere) on suomalainen rullakiekkoilija. Rullakiekon SM-liigan kaikkien aikojen paras maalintekijä edusti vuoteen 2010 saakka nokialaista Näätä Rollersia/Näätä-HokkeY:tä, kaudesta 2011 alkaen tamperelaista Koovee Rollersia. Järvenpää pelasi Suomen maajoukkueessa seitsemät MM-kisat ja saavutti seitsemän mitalia.


title: Jari Harjumäki

text: Jari Harjumäki (s. 25. heinäkuuta 1972 Tampere) on suomalainen rulla- ja jääkiekkoilija. Rullakiekon SM-liigassa Harjumäen seura oli vuoteen 2010 saakka nokialainen Näätä Rollers/Näätä-HokkeY, kaudella 2011 tamperelainen Koovee Rollers, jossa hän voitti Suomen mestaruuden kaudella 2011. Hän oli mukana myös kaudella 2007, kun Näätä Rollers voitti ainoan Suomen mestaruutensa.


title: Kari Lohtander

text: Kari Lohtander (s. 4. syyskuuta 1975 Tampere) on suomalainen rullakiekkoilija, joka on pelannut eniten otteluita rullakiekon SM-liigassa. Lohtander edusti vuoteen 2010 saakka nokialaista Näätä Rollersia, kaudella 2011 tamperelaista Koovee Rollersia. Lohtander on myös pelannut jääkiekkoa Mestiksen Lempäälän Kisassa. Tällä hetkellä hän pelaa jääkiekkoa Suomi-sarjassa .


title: Kalle Tuomisto

text: Kaarle "Kalle" Vihtori Kallenpoika Tuomisto (21. syyskuuta 1891 – 17. toukokuuta 1918) oli tilallinen ja Mouhijärven punakaartin esikuntapäällikkö. Hän syyllistyi Karkun suojeluskunnan päällikön Roope Aunion ampumiseen yhdessä ylipäällikkö Otto Metsäsen kanssa, sekä Suodenniemen kirkkoherran Kaarlo Julius Kalpan murhaan. Kirkkoherra Kalpan ampui juuri Tuomisto, ja ilmeisesti vielä hän työnsi raamatun vainajan käteen, ennen kuin ruumis peitettiin lumihankeen. Sodan lopussa Tuomisto pakeni neljän muun kaartilaisen kanssa Mikkeliin, jossa jäi kiinni kesken saunomisen. Heidät kaikki tuomittiin kuolemaan ja teloitettiin ampumalla.


title: Teen Choice -palkinto

text: Teen Choice -palkinnot ("The Teen Choice Awards") ovat yhdysvaltalaisen Foxin vuosittain jakamia palkintoja. Palkinnot jaetaan eri kategorioissa vuoden parhaille saavutuksille musiikissa, elokuvissa, urheilussa ja televisiossa. Palkinnosta äänestävät 13–19-vuotiaat teini-ikäiset. Vuodesta 2005 seremoniaa on esitetty televisiosta, ja vuodesta 2006 lähtien sitä on esitetty suorana lähetyksenä.


title: Teen Choice -palkinto

text: Palkinto on hyvin samantapainen kuin People’s Choice -palkinto, jossa kriitikkojen sijaan yleisö saa äänestää voittajia.


title: Teen Choice -palkinto

text: Pääkategoriat


title: Kaksoissokkokoe

text: Kaksoissokkokoe on lääketieteen piirissä paljon käytetty koemenetelmä.


title: Kaksoissokkokoe

text: Kaksinkertaisella sokkouttamisella tarkoitetaan sitä, että sekä potilaalta että hänen hoitajaltaan on salattu, minkälaista hoitoa potilas saa. Näin voidaan vertailla eri lääkeaineiden vaikutuksia toisiinsa tai lumelääkkeeseen ilman, että käsitykset hoidosta ja sen tehosta vaikuttavat tulokseen.


title: Viljo Vuori

text: Viljo Vuori (1. heinäkuuta 1886 – 19. toukokuuta 1918) oli porilainen sekatyömies ja Porin punaisten johtajia Suomen sisällissodassa. Hän oli sotasurmaprojektin tietojen mukaan komppanianpäällikkö. Hän johti Armas Honkasalon kanssa porilaisten punaisten pakomatkaa Viipuriin, ja otti osaa Viipurin taisteluun. Hänet teloitettiin vankileirissä.


title: Oligotrofinen järvi

text: Oligotrofinen järvi on limnologiassa niukkaravinteinen eli karu järvi . Vedessä olevat ja siihen tulevat perusravinteet riittävät ylläpitämään vain pientä mikroeliöstön ja kasvillisuuden muodostamaa perustuotantoa. Vaikka yksilömäärät ovat karuissa järvissä pienet, ovat kuitenkin lajimäärät suuria eli järven ekosysteemi on monipuolinen.


title: Oligotrofinen järvi

text: Runsasravinteistä järveä kutsutaan eutrofiseksi järveksi ja siinä on veden ravintoaineiden pitoisuudet huomattavasti suuremmat kuin karussa järvessä. Kun karun järven ravintopitoisuudet kohoavat vuodenkierron aikana joskus rehevän järven tasoille ja laskevat välillä karun järven tasolle, voidaan järveä pitää lievästi rehevöityneenä järvenä. Sellaista järveä kutsutaan toisinaan myös mesotrofiseksi järveksi.


title: Oligotrofinen järvi

text: Karuja ja kirkasveteisiä järviä esiintyy Suomessa kallioisilla alueilla, harjumuodostumien yhteydessä, ja etenkin Pohjois-Suomessa kylmillä alueilla. Vaikka Lapissa vesistön ravinnepitoisuudet olisivatkin koholla, on perustuotanto ilmaston takia alhaista ja vesi siksi kirkasta. Myös suo- ja metsäalueilla voivat järvet olla karuja, mutta vesi ei kuitenkaan ole kirkasta. Turpeesta irtoaa sateella humusta, joka värjää veden keltaiseksi, ruskeaksi tai punaiseksikin. Humuksessa on ravintoaineista runsaana erityisesti typpi. Jos järven veden ovat muiden ravintoaineiden pitoisuudet pieniä, eivät humuksen ravintomäärät riitä yksinään nostamaan perustuotantoa riittävän korkealle ja järveä on silloin pidettävä karuna. Tällaisia järviä kutsutaankin dysoligotrofisiksi järviksi tai lyhyemmin dystrofisiksi järviksi.


title: Oligotrofinen järvi

text: Suomessa on arvioitu, että tutkituista järvistä noin 30 % on oligotrofisia järviä ja noin 60 % on dystrofisia. Koska suurin osa dystrofisista järvistä ovat juuri oligotrofisia, voidaan suomalaisa järviä pitää pääsääntöisesti oligotrofisina.


title: Oligotrofinen järvi

text: Veteen liuenneet ravinteet kuluvat perustuotannossa, kun bakteerit, levät ja kasvillisuus hyödyntävät niitä yhteyttäessään ja lisääntyessään. Karussa järvessä perustuotanto jää pieneksi johtuen pienestä ravinteiden määristä. Yleisin perustuotantoa rajoittava tekijä eli minimitekijä on fosfori. Esimerkiksi Suomessa fosforia liukenee kallio- ja maaperästä niukasti pintavesiin, jotka laskevat järviin. Savivaltaisilla mailla fosforia liukenee niihin huomattavasti enemmän. Kun perustuotanto alkaa kuluttamaan fosforia, loppuu se usein ennen muita ravinteita ja silloin se rajoittaa mikroeliöstön ja kasvien määrää. Pieni perustuotanto rajoittaa seuraavaksi eläinplanktonin määrää ja sitä kautta myös kalastoa ja linnustoa.


title: Oligotrofinen järvi

text: Kesäisin, kun levät yhteyttävät pintavesien auringonvalossa, kuluttavat ne kaiken pintaveden fosforin. Syvemmällä järvessä, missä on hämärää, saattaa vedessä olla vielä fosforia jäljellä, koska se ei pääty yhtä nopeasti levien ravinnoksi. Kuolleet eliöt vaipuvat kohti järven pohjaa ja niiden hajotessa vapautuu fosforikin takaisin veteen. Eliöiden kuoleminen siirtää tällä tavoin fosforin määrien painopistettä järven alusvesiin. Pohjaliejussa hajottajabakteerit ja pohjan hyönteiset käyttävät näitä ravintoaineita ravintonaan, mutta osa siitä sitoutuu pohjalla olevaan liuenneeseen rautaan. Näin osa fosforista poistuu elinkierrosta ja varastoituu sedimentteihin. Suomalaisissa järvissä tapahtuvassa kesän tai talven lämpötilakerrostumisessa alusvesi jää kuukausiksi järven pohjan tuntumaan. Siellä voi alusvesi muuttuu hapettomaksi, jolloin rauta fosfori vapautuu raudan sidoksesta ja liukenee taas takaisin alusveteen. Tätä kutsutaan sisäiseksi kuormitukseksi. Järven oma varasto toimii silloin eliöstön ruokkijana, mikäli ravinteet pääsevät täyskierron aikana leviämään järven koko vesimassaan. Tällainen toistuva ja purskemainen ravinteiden lisääntyminen voi nostaa järven tason lievästi rehevöityneeksi eli mesotrofiseksi.


title: Oligotrofinen järvi

text: Karuissa järvissä kokonaisfosforin pitoisuudet jäävät alle 10 μg/l eli mikrogrammaa litrassa vettä. Lievästi rehevöituneen eli mesotrofisen järven fosforipitoisuudet alkavat yleensä 12–15 μg/l riippuen sen määritelmistä.


title: Oligotrofinen järvi

text: Typpi esiintyy järvien vedessä epäorganisina suoloina, kuten esimerkiksi nitraattina, nitriittina ja ammoniakkina, sekä myös erilaisina orgaanisina yhdisteinä, joita esiintyy erityisesti humuksessa mutta vapautuu myös kuolleista eliöistä (aminohapot). Typpikaasua liukenee veteen samalla tavalla kuin happikaasuakin, mutta kaasumaista typpeä hyödyntävien eliöiden sitomiskyky ei yleensä lisää veden typpivarantoja merkittävästi.


title: Oligotrofinen järvi

text: Typpitalouden laatu riippuu veden happipitoisuudesta. Kun happea on vedessä riittävästi, esiintyy vedessä paljon nitraattia, mutta hapettomassa tilassa typpi esiintyy useammin ammoniumina. Jos happea on kohtalaisesti, typpi esiintyy usein nitriittinä. Kun järven vesi on lämpötilakerrostunut ja järven päällysveden happitilanne on hyvä, esiintyy päällysvedessä paljon nitraattia. Kun alusvedessä on vähän happea, siellä taas esintyy paljon ammoniumia. Näiden välissä olevassa harppauskerroksessa voi esiintyä enemmän nitriittiä kuin edellä mainittuja. Tietyissä tilanteissa typpiyhdisteet voivat myös denitrifikoitua eli muuttua typpikaasuksi, joka haihtuu vedestä takaisin ilmaan.


title: Oligotrofinen järvi

text: Karuissa järvissä veteen liuenneen typen eri muotojen pitoisuudet voidaan laskea yhteen, jolloin saadaan kokonaistyppipitoisuus. Järvien luokittelussa karun järven tyypillinen typpipitoisuus on 0–400 μg/l (mikrogrammaa litrassa vettä). Se on usein monikymmenkertainen fosforipitoisuuteen verrattuna. Suomalaisissa järvissä eliön tarvitsemaa fosforia on typpeen verrattuna liian vähän, jolloin fotosynteesi loppuu fosforin puutteeseen, vaikka typpeä olisikin vielä jäljellä. Typpi loppuu ravinteista ensimmäisenä rehevissä ja ylirehevissä järvissä, joissa ravinteita tulee järveen viemäreistä tai hajakuormituksesta lisää. Karujen järvien kriittinen ravinne onkin fosfori eikä typpi.


title: Oligotrofinen järvi

text: Kirkasveteisissä karuissa järvissä veden happamuudentaso pysyy lähellä neutraalia eli on pH 6,8–7,0. Mikäli oligotrofisen järven valuma-alueella on paljon ojitettua metsää ja suota, laskeutuu järveen ojien tuoman veden mukana humusta. Korkeilla humuspitoisuuksilla vesi muuttuu happamaksi, sillä humus sisältää paljon orgaanisia happoja. Dysoligotrofisella järvellä veden happamuustaso on tyypillisesti pH 5,5–6,5.


title: Oligotrofinen järvi

text: Järvien niukka ravinnetaso vaikuttaa järven kykyyn sietään happamia laskeumia tai kuormituksia. Kykyä välttää veden happamoitumista kutsutaan alkaliteetiksi. Jos järvellä on hyvä alkaliteetti, ei happojen lisääminen veteen laske happamuustasoa, koska veden emäkset reagoi veteen luienneisiin aineisiin ja muuttuu neutraaliksi. Karuissa järvissä ei ole kovinkaan paljon alkaliteettia ja niiden kyky vastustaa happamoitumista on yleensä alhainen tai olematon. Tämä on pääasiallinen syy siihen, että ilmansaasteet ovat happamoittaneet järviä esimerkiksi Pohjoismaissa ja Venäjällä.


title: Oligotrofinen järvi

text: Karun järven sisältämiä ravinteita on niin vähän, että siitä syntyvä perustuotanto on vaatimatonta. Pintavedessä vesi saa happitäydennystä pääasiassa ilmasta ja levien yhteyttäminen tuottaa vain vähän lisähappea veteen. Kesällä ja talvella, kun lämpötilakerrostuminen on voimakasta, ei alusveteen tule ilmasta happitäydennystä. Toisaalta, päällysvedestä vajoavien kuolleiden eliöiden jäänteet ovat vähäisiä eikä niiden hajoaminen kuluta happivaroja kovinkaan paljon. Kirkasvetisessä karussa järvessä happea riittä yleensä koko lämpötilakerrostumisajan hyvin ja erot päällysveden ja alusveden välillä ovat pieniä.


title: Oligotrofinen järvi

text: Jos karun järven valuma-alueella sijaitsee ojitettuja metsiä ja soita, laskeutuu veteen humusta. Runsas humus on tiettyjen happea kuluttavien eliöiden ravintoa, mutta se hajoaa vedessä myös suoraan kuluttaen silloinkin happea. Tämä vaikuttaa erityisesti alusveden happitilanteeseen. Suojärvissä onkin yleisesti happivajetta, vaikka monet niistä luokitellaankin karuiksi järviksi.


title: Oligotrofinen järvi

text: Järven perustuotanto on kasvukaudellakin pieni. Levä- ja bakteerikannat, jotka muodostavat pääosan planktonista, ovat lukumääräisesti niin vähäisiä, etteivät ne vaikuta veden väriin tai sameuteen. Useimmat karut järvet ovatkin kirkasveteisiä ja värittömiä järviä. Suomessa tästä säännöstä muodostavat poikkeuksen suojärvet, joiden vedessä on veden ruskeaksi tai punaiseksi värittävää humusta. Suomalaisissa karuissa järvissä elää planktonia tavallisesti 70–120 lajia ja nimeen omaan karuissa järvissä lajimäärät ovat korkeita, vaikka levien yksilömäärät jäävät vähäisemmiksi. Planktonista osa suosii karuja eli oligotrofisia järviä (O) ja osa eutrofisia järviä (E). Tutkimalla mikroskoopilla yksilöiden lukumääriä ollaan havaittu, että kun yksilöiden lukumäärissä suhde E/O on alhainen, on vesinäyte oligotrofisesta järvestä. Eutrofisissa järvissä E/O-suhde nousee joskus useisiin kymmeniin. Saman suuntaiset suhteet saadaan myös lajien lukumäärillä. Esimerkiksi Inarinjärvessä saattaa haavilla keräämällä saada kasviplanktionia vain kilon hehtaarilta kun taas Saimaalla sitä saadaan 30 kg/ha.


title: Oligotrofinen järvi

text: Niukkaravinteisillä järvillä rantakasvillisuus jää vähäiseksi ja harvemmaksi kuin rehevissä järvissä. Karuilla järvillä esiintyy tyypillisesti esimerkiksi uistinvita, lahnaruohot ja nuottaruoho. Veden ollessa kirkas kasvaa myös järven pohjassa kasveja, jotka runsasravinteisissä järvissä kuolisivat hämäryyteen.


title: Oligotrofinen järvi

text: Karuilla järvillä asustaa esimerkiksi isokoskelo, kalatiira, kuikka, telkkä ja tukkakoskelo. Kaloista erityisesti muikku, ahven ja hauki ovat yleisiä. Muikku kykenee hyödyntämään eläinplanktonia tehokkaasti ja lisääntyy itsekin muodostaen parhaimillaan 20–50 kg/ha (kilogrammaa hehtaarilta) suuruisen biomassan. Ilman muikkua kalojen tuotto jää alhaiseksi.


title: Antennikrotit

text: Antennikrotit ("Antennariidae") on erikoisen muotoisten kalojen heimo, johon kuuluu 44 lajia. Ne elävät trooppisilla ja subtrooppisilla merialueilla kaikilla maailman puolilla.


title: Antennikrotit

text: Tunnetuimpia lajeja ja niiden esiintymisalue


title: Painonnosto kesäolympialaisissa 1952

text: Painonnosto järjestettiin Helsingin olympialaisissa 1952 yhdeksättä kertaa. Mukana oli seitsemän painoluokkaa, jotka olivat vain miehille.


title: Painonnosto kesäolympialaisissa 1952

text: Painonnostossa piti alkujaan olla vain kuusi painoluokkaa, mutta uusi kevyt raskassarja nosti painoluokkien määrän seitsemään. Raskaansarjan painoraja muuttui yli 82,5 kilogrammasta yli 90 kilogrammaan. Uuden painoluokan lisäys tuli niin myöhään, ettei kisaohjelmaa enää ehditty muuttamaan. Painnonnostokilpailut käytiin alkuperäisen suunnitelman mukaisesti kolmessa päivässä 25.–27. heinäkuuta Messuhallissa (nykyinen Töölön kisahalli).


title: Painonnosto kesäolympialaisissa 1952

text: Kilpailijoita painonnostoon oli ilmoittautunut 141 kaikkiaan 41 valtiosta. Taso oli aiempiin olympialaisiin verrattuna kova. Maailmanennätyksiä tehtiin viisi ja olympiaennätyksiä yksitoista. Suurin osa mitaleista meni odotetusti Yhdysvaltoihin ja Neuvostoliittoon.


title: Painonnosto kesäolympialaisissa 1952

text: Kääpiösarjassa punnerruksen aloitti vahviten Iranin Ali Mirzai tehden viiden kilogramman eron seuraaviin. Tempauksessa Neuvostoliiton Ivan Udodov teki uuden olympiaennätyksen nostaen 97,5 kilogrammaa. Ennen työntöä Mirzai ja Udodov jakoivat kärkisijan. Udodov teki uuden olympiaennätyksen myös työnnössä ja yhteispisteissä. Mirzai ei onnistunut työnnössä ja putosi yhteispisteissä kolmanneksi. Hänet ohitti maanmies Mahmoud Namdjou, jolla oli vielä viimeisellä työnnöllään nousta kultamitaistiksi, mutta ei onnistunut nostamaan 132,5 kilogrammaa. Höyhensarjan aloitti vahvimmin Filippiinien Rodrigo del Rosario, joka sivusi maailmanennätystä (105 kg) punnerruksessa. Hän ei kuitenkaan pärjännyt tempauksessa eikä työnnössä ja putosi yhteispisteissä neljänneksi. Tempauksen jälkeen del Rosarion ohittivat neuvostoliittolaiset Rafael Tšimiškjan ja Nikolai Saksonov, jotka olivat lisäksi omaa luokkaansa työnnössä. Tšimiškjanin yhteistulos 337,5 kilogrammaa oli myös uusi maailmanennätys. Saksonov sijoittui hopealle ja pronssille Trinidad ja Tobagon Rodney Wilkes, joka oli Lontoossa hopealla.


title: Painonnosto kesäolympialaisissa 1952

text: Yhdysvaltain Tommy Kono hallitsi ylivoimaisesti kevyttä sarjaa. Vielä punnerruksessa viisi kilpailijaa oli hänen kanssa tasoissa, mutta tempauksessa Kono nosti uuden maailmanennätyksen (117,5 kg) ja jätti muut jälkeensä. Toisesta sijasta taisteli ennen työntöä kuusi kilpailijaa. Työnnössä parhaan tuloksen tehnyt Neuvostoliiton Jevgeni Lopatin nousi hopealle. Pronssille jäänyt Australian Vern Barberis oli Lopatinin kanssa tasapisteissä, mutta hävisi tälle 350 grammaa painavampana. Keskisarjan suosikki yhdysvaltalainen Peter George voitti kultaa, vaikka ei punnerruksessa pärjännytkään. Työnnössä Lontoon kisojen hopeamitalisti George nosti uuden olympiaennätyksen ja varmisti kultamitalinsa. Sijoitustaan kohensi myös kanadalainen Gérard Gratton, joka nousi neljän vuoden takaiselta viidenneltä sijalta hopealle. Toisen olympiapronssinsa voitti eteläkorealainen Kim Sung-jip, joka voitti egyptiläisen Ismail Ragabin punnituksessa.


title: Painonnosto kesäolympialaisissa 1952

text: Raskaassa keskisarjassa Yhdysvaltain ja Neuvostoliiton nostajat taistelivat mitaleista, mikä johti useisiin vastalauseisiin ja muutamiin tuomareiden vaihtamisiin. Lontoon voittaja Stanley Stanczyk Yhdysvalloissa taisteli tasaisesti neuvostoliittolaisten Trofim Lomakinin ja Arkadi Vorobjovin kanssa. Ennen työntöä Stanczyk johti. Hän kuitenkin jäi työnnössä 160 kilogrammaan, kun Lomakin nosti viisi kilogrammaa enemmän, ja ohitti hänet. Vorobjovin vahvin laji oli tempaus, jossa hän oli kuitenkin jäänyt Helsingissä selvästi maailmanennästyksestää, mikä pudotti Vorobjovin yhteistuloksissa kolmanneksi. Uudessa kevyessä raskaassa sarjassa Yhdysvaltain Norbert Schemansky oli ylivoimainen. Hän oli jo neljä vuotta aiemmin Lontoossa ollut raskaassa sarjassa toinen, mutta oli nyt kevyemmässä sarjassa selvä voittaja. Vielä punnerruksessa Schemansky hävisi neuvostoliittolaiselle Grigori Novakille 12,5 kilogrammalla, mutta tempauksen ja työnnän hän aloitti vasta muiden lopetettua. Schemansky teki uudet maailmanennätykset sekä tempauksessa että yhteistulossa, jossa vanha ennätys parani 17,5 kilogrammalla.


title: Painonnosto kesäolympialaisissa 1952

text: John Davis jatkoi raskaassa sarjassa voittojaan. Hän ei ollut hävinnyt ennen olympialaisia 14 vuoteen, eikä hävinnyt nytkään. Argentiinalainen Humberto Selvetti haastoi Davisin punnerruksessa, jossa he jakoivat voiton ja olympiaennätyksen. Tempauksessa Selvetti jäi Davisista 25 kilogrammaa, kun Davis rikkoi jälleen olympiaennätyksen. Davis oli lopputuloksissa selvä voittaja ja hänen kokonaistuloksensakin oli uusi olympiaennätys. Selvetti putosi lopulta kolmanneksi, kun Jim Bradford ohitti hänet ja varmisti Yhdysvalloille kaksoisvoiton.


title: Hannes Uksila

text: Johan Abram Enok "Hannes" Uksila (17. heinäkuuta 1888 Oulu – 3. toukokuuta 1936 Helsinki) oli suomalainen lehtimies, työväenliikkeen aktiivi ja SDP:n jäsen. Hän toimi myös jääkäriliikkeen aktivistina.


title: Hannes Uksila

text: Oululaisen puusepän perheeseen syntynyt Uksila työskenteli ennen sisällissotaa Oulussa paikallisen työväenlehden Kansan Tahdon latojana ja toimittajana. Hän toimi myös jääkäriliikkeen etappimiehenä, kuten saman lehden toinenkin toimittaja Yrjö Mäkelin. Värvätyt kokoontuivat lehden toimituksessa, josta miehet ohjattiin eteenpäin räätälimestari Jaakko Kemppaisen, entisen työväenyhdistyksen puheenjohtajan vaatturiliikkeeseen, ja sieltä Ruotsiin. Uksila kehotti SDP:n 1916 puoluekokouksessa puoluetta pitämään tiivistä yhteyttä jääkäriliikkeeseen, jottei siitä muodostuisi aseellista vastavoimaa työväenliikkeelle. Uksila oli keväällä 1917 perustetun Oulun työväenneuvoston jäsen.